
PROOEMIUM. 


disquisitionibus,  quae  subsequuntur,  primani  intuli 
causam  dissertatio  ineunte  hoc  anno  Dorpati  ab  A.  Lehm 
kuhl  edita  „de  tumore  villoso  vesicae  urinariae“,  qua  de-' 
monstrari  videmus,  tumorem  quemdam,  qui  carcinomatibus : 
villosis,  ad  id  stricte  distinctis,  adnumeratus  sit,  minime  ad; 
ipsa  carcinomata,  sed  modo  ad  partium  telae  normalium  luxu- 1 
riationes , quales  typum  villosum  normali  ratione  in  corpore 
obvium  sequantur,  referendum  esse.  Fuit  quod  suspicarer, 
in  aliis  quoque  casibus  fore,  ut  ejusmodi  tumores  villosi  ad 
fundamenta  villorum  normalium  redigi  possent,  aut,  versa 
vice,  ubicunque  villi  in  superficie  libera  offerrentur,  ibi  pri- 
mam quoque  ac  necessariam  adesse  conditionem,  quae  tumo- 
ribus villosis  originem  efficeret. 

Quae  mihi  opinio  confirmata  est  partim  experimentis 
atque  observationibus  a C.  Bruch  J)  institutis,  qui  non  solum 
fundamenta  tumorum  ventriculi  villosorum  in  villis  ventriculi 
noimalibus  existere  demonstrat,  verum  etiam  partes  quasdam 
exciescentes  papillosas  vel  villosas  vel  fimbriatas  unicuique 
corporis  superficiei  attribuendas  judicat,  quae  aliis  locis  nor- 
male.^  ac  piopiiae,  aliis  inconstantiores  magisque  fortuitae 
appaieanl:  qua  quidem  in  re  vix  ulli  limites  certi  inter 

i i EPitelia|-  und  Zottenge8cIiwiilste“.  TUbinger  Archiv  fur  phy- 

partes  normales  et  abnormales  constitui  possint,  quum  quae- 
vis partes  abnormales  'ex  normalibus  oriantur  easque  ad 
quendam  similitudinis  gradum  attingant. 

Neque  minus  vero  huic  rei  ea  congruere  cognovi,  quae 
a Reichert  J)  de  ratione  formationis  partium  novarum  tum 
pathologicae  tum  physiologicae  in  medium  prolata  haec  fere 
sunt.  „ Leges  formationis  partium  novarum  physiologicae, 
quales  historia  evolutionis  de  organismis  proposuit,  ad  omnes 
quoque  formationes  pathologicas  novarum  partium  referen- 
dae sunt,  nam  quaevis  formatio  pathologica  sola  semper 
generatione  atque  evolutione  ulteriore  germinis  cujusdam 
efficitur,  quod  antea  partem  stirpis  organicae  constituit. 
,Quam  ob  rem,  ubi  adhibita  scrutatione  microscopica  pro- 
ductum aliquod  pathologico-anatomicum  explicare  velimus, 
ante  omnia  demonstrandum  nobis  erit,  quibus  ex  partibus 
organicis  normalibus  organi  ali  cujus  productum  illud  pro- 
dierit." Quam  veram  esse  sententiam  praeceptoris  mei  ma- 
xime venerandi,  ex  ipsa  de  tumoribus  villosis  doctrina  effici 
posse  videtur,  in  qua,  etsi  propositi  sint  proprii  telae  for- 
mandae typi  pathologici1  2),  experimentis  tamen  probatur, 
ejusmodi  tumores  plerumque  non  esse  nisi  luxuriationes 
villorum,  qui  normali  jam  statu  ad  organa  congrua  refe- 
rendi sint. 

Hinc  non  parvi  sane  momenti  est  cognoscere,  quoad 
extensae  ac  diffusae  in  corpore  normali  partes  villosae  repe- 
riantur,  qualisque  in  locis  diversis  earum  structura  existat. 
Si  quis  igitur  quaestionem,  de  qua  agitur,  pathologico -ana- 
tomicam satius  exhauriri  certoque  judicio  persolvi  vellet, 
omnes  superficies  liberae,  quotcunque  in  corpore  offeruntur, 


1)  Mueller’s  Archiv.  1854.  Jahresbericht.  pag.  8. 

2)  Rokitansky,  patk.  Anatoiuie.  3.  Aufl.  Wien,  1855.  pag.  96. 

perscrutandae  essent,  imprimis  vero  illae,  in  quibus  tumores 
villosos  adhuc  obvios  vidimus  ; atque  ex  plurimis  disquisitis  ; 
ejus  rei  exemplis  concludi  poterit,  utrum  ea,  quae  reperta 
fuerint,  normalia  habenda  sint  nec  ne. 

Doleo  equidem,  cum  .temporis  angustiis  tum  parcius 
mihi  oblata  faciendae  sectionis  occasione  tam  exiguos  mihi 
limites  impositos  esse,  ut  aliquas  tantum  hac  in  re  stipulas- 
conferre  possim,  quae  vero,  quum  villos  multo  ditfusius! 
occurrere  significent,  satis  videntur  idoneae,  quibus  quis  adi 
ulteriorem  ejus  rei  indagationem  excitetur.  Superfuit  igitur,  [■ 
ut  villorum  structuram  ratione  microscopica  diligentius  per- fi 
scrutarer  : quo  inito  consilio  ad  explorandos  maxime  villos R 
in  membranis  serosis  obvios  animum  adverti. 

Quod  papillas  cutis  atque  villos  intestini  tenuis  disqui-i 
sitioni  non  subjecerim,  nemo  certe  mihi  vitio  vertet:  nam, 
quod  primum  est,  illarum  partium  cognitio  jam  longius  pro-  I 
cessit,  deinde  vero,  si  res  controversas,  quae  in  explicandis 
his  ipsis  partibus  exortae  sunt,  subtilius  examinarem,  a 
solvenda  quaestione  proxime  proposita  nimis  abducerer.  ’ j 
Ex  reliquis  quoque  membranis  mucosis  nisi  nonnullas,  in, 
quibus  ipsi  tumores  villosi  observabantur,  non  potui  disqui- 

M * 

rere.  Spero,  uberiorem  hujus  rei  cognitionem  me  adjutu- 
rum, adjectis  praecipue  imaginibus  ad  verum  propioribus, 
quam  quae  magis  schematicae  a Koelliker ])  et  Gerlach1 2), 
quaeque  parum  distinctae  a Luschka3)  de  villis  articulo- 
rum propositae  sunt.  Quum  tantam,  quanta  opus  mihi  erat, 

1)  Handbuch  der  Gewebelchre.  Leipzig.  1852.  pag.  225.  II.  Auflage 
1855.  pag.  240. 

2)  Handbuch  der  allg.  und  speciellen  Gewebelehre  de»  menschl.  Kiir- 
pers.  II.  Aufl.  Mainz.  1854.  pag.  191. 

31  Die  Struetur  der  serosen  Haute  des  Men*chen.  Tiibingen.  1851 
Tab.  III.  ” 


I cadaverum  humanorum  copiam  non  semper  in  promptu  ha- 
berem, villos  praesertim  articulorum  in  animalibus,  ubi  statu 
,recentiore  ac  minus  mutato  conspici  possunt,  multipliciter 
perscrutatus  sura : qui  villi  cum  hominum  villis  omnino 

i congruunt. 

Priusquam  vero  ad  explicandas  res  aggrediar,  quae 
ex  disquisitionibus  meis  deductae  sunt , licitum  mihi  esse 
volo,  ut  Biddero  professori,  praeceptori  meo  honoratissimo 
dilectissimo,  qui  non  solum  in  eligendo  hoc  argumento,  sed 
in  ipsis  etiam  agendis  disquisitionibus  consilio  ac  re  mihi 
adfuerit,  palam  hoc  loco  gratias  quam  intimas  persolvam. 
Lectores  autem  rogo,  ut  de  tironis  commentatione  benigne 
judicent. 


I. 


Villi  in  membranis  serosis. 

✓ i; 

(Quaestio,  utrum  membranis  serosis,  quae  dicuntur,! 
partes  formales  propriae,  quibus  constituantur,  attribuendae, 
an  potius  membranae  serosae  velut  telae  propriae  omnino  ; 
ex  anatomia  tollendae  sint,  hoc  loco  integra  a me  relinqui- 
tur, quamquam  causis  quibusdam,  quae  facile  intelligi  pos-i 
sunt,  adducor,  ut  nomen  membranarum  serosarum  retineam. 
Neque  magis  in  excutienda  quaestione  ad  priorem  illam 
adjuncta,  utrum  tela  conjunctiva  partibus  fibratis  propriis 
efficiatur,  an  partes  fibratae  modo  imaginem  opticam  mem- 
branae plicatae  significent,  quae  artis  ope  in  fibras  divelli 
queat,  in  animo  mihi  est  dijudicare:  quapropter  ne  quis  ad 
alicujus  sententiam  me  accessisse  arbitretur,  quum  nomine! 
fibrarum  me  uti  viderit.  His  praemonitis  ad  spectandos 
villos  convertor,  quales  in  membranis  serosis  objiciuntur. 

a)  Villi  in  membranis  synovialibus  arti- 
culorum. 

Recentissimo  demum  tempore  viri  docti  structuram 
plicarum  jam  pridem  cognitarum,  quales  in  membranis  arti- 
culorum synovialibus  cernuntur , intentius  disquirere  conati 

|Sunt.  In  his  Koelliker1)  ejus  rei  descriptionem  edidit 
etsi  pro  libri  enchiridici  usu  idoneo  satis  succinctam,  sed 
I ,quo  tamen  plicarum  proprietas  summatim  quam  acutissime 

illustratur.  In  rebus  gravissimis  cum  Koelliker  de  iisdem 

! / 

; plicis  earumque  structura  Gerlach2)  consentit,  atque  etiam 
Foerster3)  processus  vasorum  normales  vel  fimbrias  mem- 
branarum synovialium  eodem  modo,  quo  Viri  supra  memo- 
rati, exposuit.  Luschka  autem4)  aliam  prorsus  in  judi- 
candis illis  partibus  rationem  secutus  est.  Nomine  villorum 
solus  Luschka  utitur.  Gerlach  quidem  de  partibus  in 
villorum  modum  prolongatis  mentionem  facit ; reliqui  vero 
auctores  partes  prolongatas,  vasorum  processus,  seu  fim- 
1 brias  membranarum  synovialium  proferunt.  Veruratamen 

I 

ea  bis  partibus  subest  forma,  quae  aliis  corporis  locis  no- 
mine villorum  significatur. 

i 

Quum  igitur  in  ipsis  rebus  gravissimis  a descriptione 
a Koelliker  proposita  minime  dissentiam,  eandem  illam 
hoc  loco  praemissurus  sum  : „Drusen  und  Pupillen  besitzen 
die  Synovialhaute  keine,  dagegen  zeigen  sie  g ros  sere 
Fettanbaufungen,  plicae  adiposae  und  gefassreiche 
Fortsatze,  plicae  vasculosae  (plicae  synoviales,  lig.  mu- 
cosa der  Autoren).  Die  ersteren,  friiher  faischlich  Haver- 
sische  Driisen  benannt,  kommen  vorziiglich  im  Hiift-  und 
Kniegelenke  vor , in  Gestalt  gelber  oder  gelbrothlicher, 
weicber  Vorsprunge  oder  Falten  und  besteben  eiufach  aus 
grossen  Ansammlungen  von  Fettzellen  in  gefassreicheren 
Tbeilen  der  Synovialhaut.  Die  letzteren  finden  sicli  in  fast 


1)  I.  c.  p.  224. 

2)  I.  c.  p.  190. 

3)  Atia*  der  mikroskop.-path.  Anatomie,  Leipzig  1854.  p.  62. 

4)  I.  c.  p.  87,  92  et  *qq. 

allen  Gelenken  und  zeigen  sich,  vorausgesetzt , dass  die 
Gefasse  gefiillt  sind,  ais  rothe,  platte , arn  Rande  gekerbte, 
gefaltete,  mit  kleinen  Fortsatzen  versehene  Vorspriinge  der 
Synovialhaut.  Gewohnlich  sitzen  diese  Fortsatze  nahe  an 
der  Ursprungsstelle  der  Synovialliaut  vom  Knorpel  und 
legen  sich  flach  auf  denselben  hin , so  dass  sie  manchmal 
wie  einen  Kranz  uni  denselben  herum  bilden,  in  anderen 
Fallen  stelien  sie  melir  vereinzelt  und  auch  an  andern  Stellen 
der  Gelenke.  In  ibrem  Baue  weichen  sie  vorzuglich  durch 
ihren  Gefassreichthum  von  den  anderen  Theilen  der  Syno- 
vialhaute  ab,  indem  sie  fast  aus  nichts,  ais  aus  kleinen 
Arterien  und  Venen  und  zierlichen,  ara  Rande  der  Fortsatze 
schlingenfdrmig  verbundenen  Capillaren  bestehen  und  hier- 
durch  sehr  an  die  plexus  choroidei  in  den  Gehirnhohlen 
erinnern.  Neben  den  Gefassen  zeigen  sie  eine  Grundlage 
von  haufig  undeutlieh  fasrigem  Bindegewebe,  das  gewohn- 
liche  epitel  der  Synovialhaut,  hier  und  da  einzelne  oder 
zahlreichere  Fettzellen  und  selten  isolirte  Knorpelzellen. 
An  ihrem  Rande  tragen,  sie  fast  ohne  Ausnahme  blattartige, 
kegelformige,  membranartige  kleinere  Fortsatze  von  den 
abentheuerlichsten  Formen  (viele  namentlich  wie  Cactus- 
stengel),  welche  selten  noch  Gefasse  fiihren,  meist  nur 
aus  einer  Axe  von  undeutlieh  fasrigem  Bindegewebe,  hier 
und  da  mit  Knorpelzellen  und  einem  stellweis  sehr  dicken 
epitel , manchmal  die  kleinere  nur  aus  epitel  oder  fast  nur 
aus  Bindegewebe  bestehen. “ 

Teste  igitur  Koelliker  villi  synoviales  utique  pro 
corpusculis  solidis  habendi  sunt:  quam  rem  certioribus  etiam 
verbis  Foerster  3)  atque  Bruch  2)  contendunt.  Lusehka3) 

1)  1.  c. 

2)  1.  c.  p.  III. 

3)  l.  c.  p.  02  et  sqq. 


|i  vero  villos  synoviales  corpora  cava  esse  judicat.  Quae 
opinio  quatenus  respicienda  sit,  ex  interiore  ejus  rei  dis- 
quisitione liquebit. 

Singuli  hi  villi  substantiam  fundamentalem  exhibent  ex  tela 
conjunctiva  compositam,  quae  ex  tela  conjunctiva  membranae 
synovialis  oritur.  Quae  tela  conjunctiva  tum  massam  offert  ho- 
mogeneam  structura  plerumque  carentem,  specie  nonnunquam 
tantum  subtiliter  granulata  striata,  limite  externo  plerumque 
prorsus  laevi,  acuto  (membrana  intermedia,  basement  mem- 
brane)  (Fig.  1.  a),  qui  passim  nucleo  intus  sito  in  modum 
gibberis  prominet,  tum  vero  etiam  fibras,  quae  partim  vasis 
sanguiferis  in  villo  currentibus  adjacent,  partim  cursu  irre- 
gulari in  villo  diffunduntur,  partim  denique,  in  funiculum 
coactae,  in  appendices  sive  villos  secundarios  transeunt. 
Hunc  funiculum,  qui  plerumque  limites  simpliciter  lineares 
praebet  (Fig.  1.  c.  e.  g.),  coeuntibus  telae  conjunctivae  fibris 
huc  illuc  diffusis  oriri,  imprimis  in  canibus  quam  manifestis- 
sime perspici  potest,  ubi  iis  locis,  quibus  villi  in  ramos 
exeunt,  fibrae  vas  capillare  comitantes  ad  formandum  ra- 
morum axem  semper  conjunguntur  (Fig.  XI.).  Saepe  uno 
eodemque  funiculo  rami  plures  cum  solo  materno  cohaerent: 
cujus  rei  in  adjectis  tabulis  multa  proponuntur  exempla. 
His  locis  axis  ille  raro  tantum  speciem  offert  tum  quoque 
leviter  fibratam , sed  potius  omni  omnino  structura  caret 

lucisque  radios  acriter  reflectit,  pingui  saepe  nitore,  limite 

✓ 

semper  nigro  acuto  cursuque  saepius  paulum  verticillato. 
Nonnunquam  funiculus  in  medio  villo,  quem  percurrit,  in 
tractum  fibratum  extenditur,  qui  autem,  priusquam  villo  ex- 
cesserit, ad  formam  funiculi  solidi  redit;  aut  vero  accidit, 
ut  cursus  axis  ad  lineam  rectam  per  quaedam  spatia  in  cur- 
sum verticillatum  undulatum  mutetur.  Neque  raro  in  villis 

longioribus  bini  vel  terni  ejusmodi  axes  telae  conjunctivae  1 
reperiuntur,  qui  tum  ex  tractibus  libratis  latioribus  exorti, 
tum  in  illos  transeuntes  facile  conspici  possunt.  Monen- 
dum est,  eosdem  axes  non  ad  solas  appendices  vasorum 
expertes  esse  referendos,  sed  plerumque  jam  in  villo  vasis  i 
instructo  praeformari  : quo  fit,  ut  laqueus  capillaris  tenuis  J 
saepius  secundum  axis  funiculum  etiam  tenuiorem  decurrere  \ 
videatur  (Fig.  I).  Singuli  rami  ramulique  villorum  in  sur- 
culos exeuntium  axem  suum  ex  axis  trunco  recipiunt.  In 
villo  postremo  axis  aut  in  modum  fili  simplicis,  magis  ma- 
gisque tenuescentis,  excurrit  (Fig.  1.  XI.),  aut  in  ejus  fundo  ! 
in  fila  complura,  inter  se  divergentia,  dividitur,  quo  casu 
filum  crassius  medium  haud  raro  conspicitur,  aut  denique 
paulatim  in  penicillum  fibrarum  saepe  perquam  regulariter 
cirratum,  undulatum  discedit : quae  fibrae  propius  villi  api- 
cem sensim  sensimque  inter  se  diffluunt  (Fig.  I.  XI.). 

Epitelium  villorum,  quale  jam  Koelliker  affert,  qui- 
busdam locis  crassissime  eosdem  tegens  atque  ex  epitelio 
membranae  synovialis  continuatum , speciem  lamellosam 
granulationemque  exhibet  condensam,  sed  pro  rata  pallidam 
subtilemque,  qualis  in  singulis  cellulis  conspicitur.  In  ma- 
joribus  hominum  articulis  laminae  apparent,  forma  irregulari, 
angulato -subrotunda  insignes,  quae  saepe  adeo  frequenter 
granulatae  sunt,  ut  limes  cellularum  atque  nucleus  inde 
obscurentur.  Neque  magis  vero  inter  cellulas  epiteliales  et 
corpora  propria  granulata  multo  minora,  quae  a Gerlach 
et  Luschka  describuntur,  ullum  discrimen  ex  mea  quidem 
disquisitione  statuendum  esse  arbitror.  Ouae  corpora  gra- 
nulata Luschka  testatur  tum  nucleos  esse  epitelii  villorum, 
tum  vero  etiam  elementa  propria  formativa,  quae  massam 
villorum  cavo  contentam  constituant.  Cellulis  quidem  epi- 

I telialibus  non  par  semper  magnitudo  invenitur,  verumtamen 
, in  corporibus  quoque  minoribus  granulatis,  quae  observandi 
, mihi  erat  occasio,  membranam  nucleumque  potui  distinguere; 
totae  enim  massis  granulatis  repletae  sunt  cellulae,  neque 
solis  tantum  nucleis  species  granulata  obtingit. 

Koe.lliker  processuum  adhaerentium  vasisque  carentium 
minimos  saepe  tantum  ex  tela  conjunctiva  vel  ex  epitelio 
compositos  esse  memorat : quo  casu  altero  epitelium  modo 
detrusum  videtur,  altero  autem  fere  semper  axis  filum  ad 
villum  accedere  vel  etiam  per  eum  currere  animadvertimus. 
Immo  vero  nonnunquam  extrema  villi  arborescentis  pars 
re  vera  ex  filo  constat  ramificato,  cui  rarae  tantum  cellulae 
1 epiteliales  adnexae  sunt,  ut  imago  nobis  arbusculae  obji- 
ciatur ; neque  minus  ex  ipsa  membrana  synoviali  ejusmodi 
ramuli  exsurgunt.  Hae  formae  praecipue  observatae  a me 
sunt  in  pedis  bubuli  articulo,  in  diversissimis  articulis  ca- 
num feliumque,  in  articulo  cubitali  gallinarum:  quibus  in 
partibus  si  quis  epitelium  ope  microscopii  magis  amplifica- 
tum inspexerit,  propriam  cellularum  formam  inveniet  (Fig. 
XI.  e.  f.) ; processus  enim  offeruntur  parvuli,  quasi  petioli, 
quorum  ope,  velut  folium  ramulo,  cellulae  filo  telae  conjun- 
ctivae adhaerescunt.  Interdum  villuli  postremi  speciem 
prorsus  exhibent  nucamenti  abietis,  quum  cellulae  epiteliales 
apicem  omnes  ad  extremum  villorum  finem  convertant.  Si 
partes,  quae  disquisitioni  inserviunt,  ex  praeparato  vetu- 
stiore petitae  sunt,  epitelium  multis  locis  jamjam  detrusum 
apparet,  aut  etiam  grana  adiposa  in  villorum  superficie  con- 
spiciuntur. 

Neque  minus  viro  cl.  Koelliker,  qui  singulas  vel 
crebriores  cellulas  adiposas  in  villis  se  observasse  ait, 

i 

assentire  cogor;  haud  raro  enim  contigit  mihi,  ut  ex  ejus- 

modi  villo,  telam  cellularem  adiposam  continenti,  villum  se- 
cundarium, nullis  simul  praesentibus  cellulis  adiposis,  ex- 
surgere cognoscerem,  pariter  atque  margo  plicarum  adipo- 
sarum villis  adipe  vacuis  obsitus  invenitur.  Aliquoties  in 
gallinis  villos  adeo  ramificatos  ex  tela  cellulari  adiposa 
omnino  compositos  solitoque  epitelio  obtectos  esse  vidi. 

Nunquam  vero  in  villis  articulorum  singulas  cellulas 
* 

cartilagineas  deprehendi,  quas  praeter  virum  cl.  Koelliker 
et  ipsi  Gerlacb  atque  Brucli  *)  obvias  esse  testantur.  Ad- 
ducor equidem,  ut  cellulas  cartilagineas  singulas,  quo  modo  in 
substantia  fundamentali  molli  telae  conjunctivae  distingui 
possint,  parum  me  intelligere  fatear:  unde  suspicor,  hac  in 
re  factum  esse,  ut  corpora  telae  conjunctivae  (Bindegewebs- 
korper,  Saftzellen)  interdum  satis  magna  cum  cellulis  car- 
tilagineis confunderentur. 

Qualis  vasorum  in  villis  ratio  fuerit,  uti  jam  Lusclika 
imprimis  in  cadaveribus  hominum  suspendio  interemtorum 
sanguinem  vasis  plane  injectum  reperit,  ita  optime  semper 
ego  quoque  cognoscere  potui,  quum  animal  strangulatum 
per  aliquod  tempus  pendere  paterer,  atque  tunc  demum 
illud  explorarem.  Villi , si  eorum  spectas  vasa  sanguifera, 
plerumque  singulos  tantum  continent  laqueos,  quorum  de- 
cursus, prout  est  yillorum  magnitudo  et  forma,  in  villis 
longioribus  angustis  directior,  in  latioribus  claviformibus 
multipliciter  glomeratus  atque  implicatus  est. 

Nihilo  secius  vero  in  villis  majoribus  vasa  cernuntur, 
quae  in  ramulos  finduntur  ita,  ut  plures  simul  laqueos,  immo 
totum  rete  capillare  efficiant ; quin  etiam  villi  maximi  saepe 
velut  ex  massa  vasorum  convoluta  crassiore  compositi  vi- 


1)  1.  c.  p.  113. 

dentur.  Perperam  vero  Foerster1)  statuit,  processum 
normalem  membranae  synovialis  plures  semper  vasorum 
laqueos  continere.  Neque  minus  et  ipse  Luschka  fallitur, 
qui  adeo  in  fimbriis  tenerrimis  (quae  tamen  idem  atque  villi 
significare  videntur)  laqueos  semper  varie  complicatos  va- 
saque capillaria  ramificata  occurrere  affirmat : unde  imago, 
quam  jlle  2)  proposuit,  quamque  ex  fimbria  tenerrima  genu 

articuli  se  petiisse  dicit,  parum  ad  naturae  similitudinem  ac- 

\ 

cedit.  Equidem  in  villis  tenerioribus  fere  semper  laqueum 
capillarem  simplicem,  nec  vero  unquam  vasa  adeo  compli- 
cata observavi.  Itaque  non  possum,  quin  quaestionem  ob- 
jiciam, annon  in  imagine  a Luschka  proposita  vas  majus 
sanguinem  adducens  (a)  tale  quoddam  fuerit,  quod,  uti  saepe 
observari  potest,  secundum  superficiem  ipsius  membranae 
synovialis  decurreret,  ex  quo  singula  vasa  in  villos  ex 
membrana  synoviali  exsurgentes  adscenderent,  ut  laqueorum 
modo  in  aliud  vas  venosum  baseos  redirent.  Nam,  si  etiam 
imago  supra  dicta  id  spectabat,  ut  vasa  ramificata  totius 
villorum  arboris , neque  unius  tantum  villi  teneri  in  con- 
spectum daret,  nihilo  magis  inde  adducor,  ut  illam  veram 
esse  fatear.  Veriorem  sane  imaginem  Luschka  in  Tab.  III. 
Fig.  5.  in  explicandis  villorum  vasis  edidisse  mihi  videtur : 
cujus  rei  in  Fig.  11.  imaginum,  quae  a me  sunt  delineatae, 
ratio  prorsus  similis  conspici  potest. 

Luschka,  quod  quidem  memorandum  est,  fimbrias  illas 
vasis  praeditas,  quas  in  marginibus  ligamentorum  mucoso- 
rum reperiri  ait,  quasque  villorum  nomine  non  appellat3), 
ab  aliis  discernit  ejusdem  loci  partibus4),  quibus  nomen 

1 ) I.  C.  p. 

2)  I.  c.  p.  Tab.  II.  Fig.  5. 

3)  I.  c.  p.  87. 

4)  p.  92  et  seqq. 


villis  synovialibus  addit,  quasque  statu  demum  pathologico 
vasa  recipere  perhibet,  simulque  (Tab.  III.  Fig.  9.)  imagi- 
nem hujusmodi  vasis  exprimit:  — quod  vero  quoad  amplifi- 

\ 

catum,  — num,  sanguine  eidem  injecto,  conspici  possit, 
dictum  non  invenimus.'  Equidem  vas  illud  nihil  nisi  axem 
telae  conjunctivae,  ejusque  ramos  varie  diffusos  nihil  nisi  axis 
libras  postremas  esse  arbitror. 

Latitudo  quoque  vasis  in  villo  currentis  pro  ejusdem 
magnitudine  variat  (Fig.  1.  11.).  Vasa  latiora  setnper  limi- 
tem fibratum  offerunt,  saepiusque  ejusmodi  vasa,  comitanti- 
bus etiamtum  libris,  in  villo  re  vera  capillaria  evadunt, 
nam  magis  magisque  illa  tenuescunt,  fibraeque  paulatim  limiti 
simplici,  in  quo  passim  nuclei  apparent,  locum  cedunt,  donec 
laqueus  ipse,  cujus  ergo  parietes  structura  carent,  lineis 
simplicibus  limitetur.  Singuli  laquei  plerumque  proxime 
marginem  villorum  adjacent  eosque  sinuant.  Si  quae  vasa 
corpusculis  sanguineis  plane  vacant,  ergo  nullo  colore  tin- 
guntur, fieri  interdum  potest,  ut  vasa  illa,  ubi  epitelium 
per  aliquot  spatia  cursum  eorum  contegit,  cum  axis  funiculo 
confundantur,  praesertim  quum  itidem  pelluciditate  majore 
insigniantur ; verumtamen  axis  funiculi  etiam  sub  luce  de- 
super  illabente  albi  semper  et  solidi  apparent,  vasa  autem 
tum  ipsorum  cavitatem  velut  striam  obscuram  objiciunt ; 
praetereaque  axis  filum  vase  capillari  semper  angustius  est. 

Villi  secundarii  semper  vasis  carent,  si  solo  axis  fu- 
niculo cum  villo  materno  cojunguntur;  sin  vero  collo  cras- 
siore eidem  insident,  haud  raro  tum  vasorum  laqueus  per 
plures  ordines  continuatur  ita,  ut  villus  postremus  tener _ 
postremam  laquei  pariem  excipiat;  — contra  ea  saepe  ex 
ipsa  memhrana  synoviali  villus  vasorum  expers  erigitur. 
Ceterum  non  est,  quod  quis  colore  subflavo  .villi  postremi 

, o 

— sive  hic  cum  villo  praecedente  axis  ope  conjungatur, 
sive  eidem  ipsi  quam  proxime  insideat  — statim"  adducatur, 
ut  vasa  in  villo  postremo  inesse  statuat,  nisi  vasorum  limi- 
tes in  eo  perspici  possint ; nam  saepius  eundem  ibi  ani- 
madverti colorem,  ubi  tamen  vasorum  laqueus  jam  in  villo 
superioris  ordinis  situs  erat ; praetereaque  color  subflavus 
fibrarum  fasciculis  membranae  prorsus  separatis  proprius 
est.  Fieri  autem  posse,  ut  villis  pro  rata  parvulis,  vasa 
continentibus,  etiam  suboles  immodica  vasorum  expers  insi- 
deat (Fig.  I.),  satis  crebro  me  fateor  observasse. 

Vasa  lymphatica  atque  nervorum  fibras  neque  alii,  qui- 
cunque ante  me  ejus  rei  disquisitiones  instituerunt,  neque 
equidem  ipse  in  articulorum  villis  reperimus.  Nihilominus 
vero  Gerlach  magnos  nervorum  ramos  ad  articulorum 
capsulam  accedere,  Luschka  in  ipsis  quoque  membranis 
synovialibus  nervorum  fibras  sibi  occurrisse  testantur. 
Bruch  J)  se  vidisse  contendit,  ex  omnibus  villis  normalibus 
solas  cutis  papillas,  neque  in  ea  quidem  omnes,  nervorum 
fibris  instructas  esse.  Facile  quispiam  adduci  possit,  ut 
axis  funiculos  villorum  membranae  synovialis  pro  nervorum 
fibris  habeat,  atque  in  ratione  ea,  quam  funiculi  illi  ad 
fibrarum  tractus  praebeant,  nihil  nisi  formas  exorti  neurile- 
matis  se  conspicere  credat ; attamen,  quum  jam  a priori 
plurimum  sane  a vero  absit,  ex  nervorum  fibris  plane  liberis 
villos  pendere  posse,  tum  pro  nexu  continuo  axis  fili  cum 
telae  conjunctivae  formationibus  haud  ambiguis  vix  quid- 
quam de  illius  natura  dubii  relinquitur. 

De  magnitudine  atque  ambitu  arborum  synovialium 
pariter  ac  singulorum  villorum  nihil  certi  afferri  potest,  id 


1 ) 1.  c.  p.  105. 

quod  jam  ex  mensionibus  aGerlach  et  Luschka  institutis 
apparet.  In  articulo  hominum  cubitali  villorum  arbores  ob- 
latae mihi  sunt,  quae  longitudinem  3//y  — 4//y  aequabant ; 
doleo  igitur  me  coactum  fuisse,  ut  longitudinem  eximiam, 
quam  processus  tenuissimi  in  Fig.  2 imaginum  propositi 
saepe  attingunt,  propter  spatii  inopiam  contraherem.  In 
articulo  cubitali  gallinarum  arbusculam  l//y  longam  reperi, 
quae  ex  quatuor  ramulis,  in  singulos  villos  exeuntibus, 
composita  erat. 

Irritum  opus  esset,  si  quis  formarum,  quae  ei  nec 
opinanti 'explicantur,  varietatem  describere  vellet,  — sunt 
enim,  quo  uno  vocabulo  Koelliker  illam  amplectitur,  fabu- 
losae ! Idem  locus  membranae  synovialis  parvulam  ibi 
exhibet  arbusculam,  ex  uno  tantum  compositam  filo,  cui 
rarae  insertae  sunt  cellulae  epiteliales  ; proxime  saepius 
villus  apparet  simplex,  vasis  turgens,  qui  nudis  jam  oculis 
percipi  potest,  deinde  rursus  formae  compositae,  maxime 
variae  conspiciuntur.  Neque  magis  certa  existit  lex,  ex 
qua,  quomodo  ramuli  diffundantur,  statui  possit.  Ex  basi 
vel  ex  apice  vel  mediis  ex  villis  axis  petioli  adscendunt  aut 
propagines  emergunt ; nunc  villus  ingens  claviformis  uno, 
qui  illi  insidet,  orbiculo  terminatur,  nunc  villus  macer  mo- 
dicae magnitudinis  subolem  foliaceam  luxuriosam,  diffusissi- 
» # 

mam  attollit ; modo  processus  exsurgit,  qui  ex  villis  irre- 
gulariter  alternantibus  vel  etiam  recto  ordine  sequentibus 
atque  aequabiliter  minutis,  qui  alii  aliis  impressi  videntur, 
ergo  collo  crassiore  praeditis  constat;  modo  denique  axis 
nunc  recto  cursu  nunc  verticillato  porrigitur  atque,  magnis 
saepe  intersitis  spatiis,  ad  septena  vel  plura  folia  pulchre 
ovata,  quae  ambitu  sensim  decrescunt,  transcurrit.  Imago 
adumbrata  harum  partium,  in  quibus  formandis  nulla  certa 

lex  definiri  potest,  in  Fig.  2.  proponitur.  — Maxime  vero 
commemoranda  mihi  est  illa,  quam  quis  in  hominum  arti- 
culis crebro  observaverit,  ratio  peculiaris,  qua  aut  duo 
axis  funiculi,  cursu  libero  porrecti,  aut  duo  villi  ipsi  inter 
se  complicantur  et  innodantur,  nec  non  qua  duo  villi  juxta 
positi  ponticulatim  conjunguntur  (Fig.  2.).  Neque  tamen 
fortuito,  verum  potius  inter  primam  villorum  formationem 
nodos  illos  complicationesque  jamjam  exortas  esse,  ex  peri- 
culo patet  adhibitis  acubus  nodos  expediendi : qua  quidem  in 
re  haud  exiguam  tenacitatem  objiciunt  atque,  nisi  rumpuntur, 
non  solvuntur.  Omnino  enim  vis  consistendi  atque  textura, 
quam  in  articulorum  villis  cognovimus,  magis  minusve  firma 
est;  — villi  majores,  qui  telam  conjunctivam  vetustiorem 
continent,  hinc  propius  ad  granulationes  Pacchionicas 
accedunt  atque  duritiam  fere  cartilagineam  praebent.  Con- 
junctiones pontiformes,  quas  supra  memoravi,  majoris  sane 
momenti  sunt,  quum  in  tumoribus  villosis,  ubi  praeter  luxu- 
riantes totos  villos  ipsae  quoque  adaucta  multitudine  oriun- 
tur lacunasque  requirunt,  quae,  si  villorum  cellulis  epithelia- 
libus detrusis  repletae  sunt,  facile  aliquem  in  eum  errorem 
adducunt,  ut  carcinoma  sibi  oblatum  esse  opinetur  ]). 

Villi  articulorum,  uti  dictum  jam  est,  crebri  in  margine 
plicarum  adiposarum,  sed  aliis  quoque  locis  sparsi  obser- 
vantur. Ceterum  plicae  adiposae,  quamvis  in  coxae  et  genu 
articulis  maxime  evolutae  appareant,  ibi  semper  occurrunt, 
ubi  plicae  vasculosae  reperiuntur. 

Villi  in  articulis  diversis  pari  semper  multitudine  adesse 
videntur,  nec  non  formarum  proprietas  in  minoribus  par 
atque  in  articulis  majoribus  invenitur. 


1)  Vide  Lehmkiihl,  1.  c.  p.  k26. 

Animal  quam  maxime  idoneum,  cujus  disquirantur  villi 
synoviales,  canis  mihi  videtur,  nam  in  eo  epitelium  maximae 
est  pelluciditatis,  fibraeque  telae  conjunctivae  plurimum  re 
cedunt.  In  hominum  vero  articulis  fibrae  saepe  adeo  prae-: 
valent,  ut,  quaenam  reliquis  partibus  subsit  ratio,  cognitu 
difficillimum  fiat.  Ouoad  diffusi  in  animalibus  vertebratis 
reperiantur  articulorum  villi,  pro  exiguis,  quas  institui,  ob- 
servationibus impedior,  quominus  certo  edicam.  In  mam- 
malibus atque  avibus,  quae  indagatae  a me  sunt,  semper 
articulorum  villos  adesse  eorumque  formam  et  structuram  ubi- 
que congruere  animadverti;  quamquam  enim  forma  processuum;! 
longorum  angustorumque  in  avibus  longe  creberrima  videtur, 
nihil  tamen  proprii,  quo  diversa  animalium  genera  hac  in 
re  distinguantur,  certo  proferre  possum.  In  ranis,  etsi 
multis  denuo  susceptis  experimentis,  neutiquam  mihi  conti- 
git, ut  articulorum  villos  reperirem  ; sed  fateor  libenter, 

# 

parum  scienter  perscrutanti  mihi  villos  latere  potuisse. 
Neque  magis  de  tempore  ac  modo  villorum  evolutionis 
quidquam  certi  possum  in  medium  ferre , quum  materia, 
qua  opus  fuisset  ad  hanc  rem  observandam,  nulla  mihi 
in  promptu  esset..  In  embryo  agnino  longitudinis  fere 
2",  quod  inde  a capite  usque  ad  caudae  insertionem  men- 
sus eram,  villorum  articuli  parum  certo  cognosci  poterant; 
Bruch  vero  illos  in  foetu  humano  jam  observavit.  In 
genu  articulo  infantis  neonati  paucos  tum  etiam  vidi  villos 
eosque  potissimum  simplices,  sed  et  villi  compliciti,  ramifi- 
cati  jam  oblati  mihi  sunt,  qui  structura  et  magnitudine  a 
villis  hominum  adultorum  non  differebant. 

De  temporis  spatio,  quo  singulos  villos  vigere  videmus, 


i)  i.  c.  P.  m. 

addam  tantummodo,  villos  detrusos  in  synovia  animalis  modo 
interfecti  nunquam  me  invenisse.  Ouum  vero  in  membrana 
synoviali  animalium  adultorum  villi  diversissimae  ma°-nitudi- 

i ° 

nis  evolutionisque  conspiciantur,  ea  mihi  videtnr  comprobanda 
opinio,  qua  villos  post  certum  aliquod  tempus,  quo  manse- 

i 

rint,  evanescere  statuerim,  ut  aliis  novis  succrescentibus 
compensentur.  Haec  villorum,  quos  modo  dixi,  incrementa 
ut  equidem  opinor,  hinc  efficiuntur,  quod  ex  membrana 
synoviali  villi  exsurgunt,  in  quos  deinde  laquei  capillares 
producuntur,  quo  facto  iterum  ramuli  oriri  possunt  etc. 

Si  igitur,  quidnam  iidem  villi  habeant  momenti,  quae- 
rimus, propius  nihil  est,  quam  ut  pro  secernendae  synoviae 
apparatu  eosdem  haheamus,  quum  in  articulis  semper  reperian- 
tur  atque  in  modum  organorum  secernentium  multa  in  loco 
exiguo  vasa  disposita  praebeant.  Ipse  quoque  Koelliker 
sententiam  profert,  qua  synoviam,  adjuvante  simul  epitelio, 
exsudari  statuit ; synoviam  recentem  normalem , quam  quis 
adhibito  microscopio  inspexerit,  nullis  compositam  esse  ex 
partibus  specificis,  sed  potius  ex  globulis  adiposis,  cellulis 
aliquot  epitelialibus,  iisque  statu  saepe  metamorphosis  adi- 
posae, nec  non  ex  nucleis  cellularum  epitelialium  dilapsarum, 
omnibus  his  partibus  in  latice  pellucido  suspensis.  Contra 
ea  Gerlach  certas  has  aftert  synoviae  partes  formales: 
1)  guttulas  adiposas,  2)  cellulas  epiteliales,  3)  corpuscula 
granulata,  creberrime  obvia,  quae  cellulis  epitelialibus  quater 
minora  atque  corpusculis  sanguineis  coloris  expertibus  si- 
millima esse  judicat.  Nec  non  Luschka  tradit,  in  synovia 
animalis  modo  necati  praeter  lamellas  epiteliales  et  guttulas 
adiposas  etiam  partes  specificas  formales,  corpuscula  sci- 
licet granulata  corpusculis  mucosis  similia  reperiri,  quae 
cum  corpusculis  a Gerlach  memoratis  congruant:  quae 

eadem  corpuscula  granulata”  jam  Luschka  massam  esse 
villorum  cavo  contentam  cognovit. 

Quum  igitur  in  explorando  villorum  synovialium  epitelio 
parum  milii  persuaderi  posset,  praeter  cellulas  epiteliales 
granulatas  alia  etiam  corpora  minora  granulata  sine  nucleis 
adesse,  tum  non  magis  accidit,  ut  in  recenti  synovia  canum, 
gallinarum,  felium  idem  discrimen  milii  conspiceretur.  Cor-, 
pora  quidem  granulata  praeter  guttulas  adiposas  detritumque 
amorphum,  praesertim  in  synovia  canum,  sane  a me  re- 
perta sunt ; verumtamen  in  iisdem  etiam  minoribus  saepe 
membranam  nucleumque  agnovi  easque  igitur  cellulas  esse 
epiteliales  existimavi,  quarum  naturam  propriam  jam  supra 
in  specie  perquam  granulata  sitam  esse  significavi.  Nihilo  vero 
minus  fieri  posse  utique  negaverim,  ut  ejusmodi  corpora 
granulata,  a cellulis  epitelialibus  diversa,  in  synovia  inve- 
niantur,  quum  et  ipse  Gerlach  illa  viderit,  neque  abnue- 
rim, re  vera  cellulas  esse  epiteliales,  quae  aut  in  dissolutione 
versentur,  aut  nondum  maturuerint,  quod  utrumque  teste 
Gerlach  statuere  licet,  aut  etiam  cellularum  epitelialium  nu- 
cleos esse,  quos  Koelliker  in  synovia  normali  reperit 
quorumque  cum  corporibus  granulatis  similitudinem  Luschka 
quoque  commemorat.  Ouaecunque  autem  epitelio  corpu- 
sculisque granulatis  ratio  subsit  ad  constituendam  synoviam, 
nihilo  secius  tamen  organa  proxima,  quibus  illa  gignatur, 


ea  tantum  nobis  habenda  sunt,  quae  vasa  contineant. 
Luschka  J)  in  partibus  vasis  carentibus  villorum  synovia- 


lium ac  praecipue  in  eorum  cavo,  quo  corpuscula  specifica 
granulata  contineantur,  synoviam  formari  censet : quae  cor- 
puscula quomodo  ex  cavo  suo  excedant,  ut  in  articulorum 

fcavum  perveniant,  quum  meatus  eductorius  absit,  Luschka 
. irion  explicat. 

,*  Quibus  vero  omnino  Luschka  J)  adducatur  causis,  ut 
Oava  in  villis  esse  statuat,  equidem  non  perspicio.  Imagines, 
quales  ille  proposuit,  idoneae  quidem  sunt,  quibus  quis, 
tat  corpora  claviformia  sphaerica  sibi  cogitet,  facile  mo- 
veatur ; sed  tamen , ut  parum  illas  ad  verum  accedere 
taceam,  minime  demonstrant  cavum  existere,  neque  magis,  re 
Vera  partes  sacculo  folliculove  similes  hic  nobis  oblatas  esse. 
Praeterea  vero  etiam  de  ramulis  diffusis  foliaceis  agitur, 
quibus  ut  cavum  attribuat,  nisi  pertinaci  quadam  judicandi 
ratione  vix  quisquam  adduci  poterit.  Quum  ei  non  conti- 
gisset, ut  membranam  laminis  vitreis  interjectam  pressu  ad- 
hibito dirumperet,  quum  villus  potius  totus  dilaberetur, 
Luschka  id  inde  accidisse  docuit,  quod  massa  contenta 
parieti  arctius  adhaesisset : quamquam  hoc  multo  magis 
agebatur,  ut,  quomodo  excederet  massa,  explicaretur.  Ratio, 
quam  conspicui  illi  telae  conjunctivae  axes  villorum  offerunt, 
quorum  formas ' obvias  omnes  Luschka  non  satis  co- 
gnovisse videtur,  opinioni  eorum,  qui  cavum  existere  per- 
hibent, quam  maxime  repugnat.  Luschka  a priori  pro 
certo  statuit,  cavum  adesse,  neque  amplius  quidquam  pro- 
fert, nisi  haec:  ,,die  freien  Enden  der  Stiele  sind  keine 
einfachen  Ausbreitungen  i lirer  Substanz,  sondern  fiihren  zur 
Bildung  von  membrosen  Hiillen.“ 

Quid  vero,  si  contemplemur  imaginem  microscopicam, 
qua  nobis  propositi  sunt  villi  synoviales,  in  ulla  eorum  parte 
cavum  existere  probat  ? Ubi  tandem  limes  duplex  parietis, 
ubi  umbrae  spatii  cavi  conspiciuntur  ? Non  raro  in  dese- 


1)  l.  c.  Tab.  111.  6.  7.  8.  9. 

canda  villorum  arbore  aut  eo,  quod  arbor  desecta  in  usum 
disquitionis  expeditur,  villus  bifariam  sejungitur:  quae  se- 
junctio in  villis  majoribus  etiam  sub  ipso  microscopio  sus- 
cipi potest.  Nunquam  vero  massam  contentam  ex  cavo 
vel  canali  ullo  expulsam,  immo  semper  solidam  rupturae 
planitiem  nobis  oblatam  videmus,  cui,  ubi  plurimum,  aliquot 
fines  fibrarum  avulsarum  adhaereant. 

Cur  omnino  quisquam  synoviam  partes  formales  spe- 
cificas continere,  cur  humorem  organicum  aut  blastema 
esse  arbitretur,  quorum  nomine  Gerlach  et  Luschka 
illam  significant  ? Hoc  quidem  ab  eo,  quod  spectat  synoviae 
munus,  ut  nimirum  articulorum  partes  statu  lubrico  teneat/ 
prorsus  alienum  atque  igitur  supervacaneum  esse  videtur. 
Praeterea  opinio  a Luschka  prodita  erratis  anatomicis 
nititur;  ideoque  explicatio,  quam  Koelliker  de  synoviae 
origine  proposuit,  praeferenda  videtur. 

Quidnam  momenti  habeant,  processus  vasis  carentes, 
qui  saepe  ceteris  paene  praevalent,  non  magis  intelligi  po- 
test, quam  quod  de  eorum  forma  ambigitur,  nisi  forte  sta- 
tuimus, illos  epitelio  suo  uberiore  id  efficere,  ut  synovia 
muco,  quo  consistat,  necessario  cumuletur. 

b)  Villi  in  bursis  mucosis  et  in  tendinum 

vaginis. 

i 

Quaestionem  gravissimam,  utrum  bursae  mucosae  ten- 
.dinumque  vaginae  membrana  synoviali  continua  intus  tegan- 
tur, necne,  intentius  non  aggressuro  id  potissimum  mihi 
curae  fuit,  ut  persuaderetur  mihi,  num  in  illarum  quoque 
superficie  libera  villi  reperiantur,  quos  Koelliker  primus 
ibidem  adesse  cognovit.  Is  enim  ])  paucis  docet,  in  vaginis 

1 ) lt  c.  p.  79  et  seqq. 


26 


i plurimis  synovialibus  atque  in  nonnullis  bursis  mucosis 

• , % • 1 

i vasorum  processus  inveniri,  qui  membranarum  in  articulis 
! synovialium  processibus  prorsus  similes,  modo  plerum- 
I que  minores  appareant.  Luschl^a  ])  bursis  vaginisque 
i mucosis  villos  vasorum  expertes  eosdem  esse  statuit,  quam 
i qui  in  articulis  synoviae  secretionem  adjuvarent. 

Equidem  et  ipse  in  omnibus  fere  bursis  mucosis,  quas 
perscrutabar,  villos  reperi,  eosque  non  solum  in  bursis  cum 
articulorum  cavo  coeuntibus  (uti  in  bursa,  quae  tendini  m. 
quadricipitis  femoris  subjacet),  sed  in  bursis  quoque  mu- 
cosis subtendinosis  aliis  et  in  bursis  subcutaneis  (uti  in 
bursa  insertioni  tendinis  Achillis  subjecta,  nec  non  in  bursa 
magna,  sub  cute,  quae  patellam  contegit,  obvia);  minus  vero 
constanter  tendinum  vaginas  villis  instructas  esse  cognovi. 

In  universum  bursae  mucosae,  quae  et  majores  et 
constantiores  se  offerunt,,  uberius  etiam  atque  constantius 
villis  instructae  videntur.  In  tendinum  vaginis  interdum 
nullos  omnino  villos  deprehendi,  idque  e.  g.  in  vaginis  iis, 
quae  in  musculis  extensoribus  pedis  taurini  reperiuntur. 
Ad  instituendam  de  villis  disquisitionem  ex  bursis  mucosis 
optime  quadrant  bursa  insertioni  tendinis  Achillis  subja- 
cens, ex  vaginis  vagina  communis,  nec  non  singulae  m. 
flexorum  digitorum  vaginae,  ubi  loca,  quae  villis  densissime 
obsita  sunt,  nudis  jam  oculis  velut  asperitates  tomentosae 
agnosci  possunt.  Nihilo  magis  in  vaginis  modo  dictis, 
quum  ter  eas  perscrutatus  essem,  semel  ne  ullum  quidem 
mihi  oblatum  est  vestigium  formationis  villosae : quae  me 
res  adduxit,  ut  villorum  copiam  omnino  in  aliis  aliam,  vel 
majorem  vel  minorem,  adesse  censerem.  In  bursis  mucosis 


1 ) 1.  c.  p.  92. 

villi  praecipue  secundum  margines  plicarum  adiposarum,  quae 
ibi  quoque  saepius  maxime  evolutae  sunt,  crebri  oriuntur; 
verumtamen  et  partes  omnino  laeves  nonnunquam  magis 
minusve  villis  obsitae  sunt.  Et  villos  quoque  vaginae  com- 
munis mm,  digiti  flexorum  in  infanti  neonato  vidi  jam  evolutos. 

Villi  modo  expositi,  id  quod  jam  Koelliker  testatur, 
cum  articulorum  villis  adeo  maxime  congruunt,  ut  equidem 
de  partibus,  quibus  illi  constituantur,  ad  descriptionem 
de  his  editam  vix  quidquam  adjicere  cogar.  Forma 
tantum  villorum,  qualis  in  tendinum  vaginis  conspicitur,  di- 
versa est  atque  peculiaris.  Nam  villi  earum  etiam  bursa- 
rum mucosarum , quae  non  communicant  cum  articulorum 
cavis,  plerumque  modo  typum  villorum  synovialium  referunt 
atque  igitur  processus  tum  vasis  praeditos,  tum  vasis  or- 
batos amplectuntur.  Villi  autem , quos  in  tendinum  vaginis 
existere  videmus,  appendices  exhibent  densissime  coarctatas, 
plerumque  ad  penicilli  instar  dispositas,  praelongas,  acuum 
paene  teniutatem  aequantes , vasorum  expertes ; proxime 
easdem  villi  vasis  instructi  modo  perquam  rari  conspiciuntur. 
Quae  appendices,  sarmentorum  fasciculis  haud  dissimiliter 
dispositae,  saepe  in  arbusculas  conjunguntur,  quibus  quis, 
habita  earum  altitudinis  ratione,  vix  alias  in  articulis  pares 
inveniet.  Itaque  procul  absum , quin  idem  cum  viro  cl. 
Koelliker  sentiam,  qui  vasorum  processus  in  articulis 
majores  esse  statuit.  Si  igitur  epitelium,  ut  opinor,  sim- 
plex, ut  fit  fere  ante  susceptam  disquisitionem,  jamjam 
detrusum  esset,  saepe  quispiam  adduci  posset,  ut  de  vera 
indole  villosa  earum  partium  addubitaret,  nisi  ratio  propria 
axis  funiculorum,  nec  non  reliqua  substantia  fundamentalis 
homogenea,  quae  exteriora  versus  certo  limite  circumscri- 
bitur, illam  indolem  adesse  demonstrarent.  Praeter  hanc 

i villorum  formam  maxime  in  iis  conspicienda  est  proces- 
suum complicatio  et  innodatio,  quae  imprimis  in  tendinum 
: vaginis  longe  perplexior  quam  in  articulis,  immo  paene 
ipraeponderantior  apparet,  unde  interdum  quasi  texta  coac- 
i tilia  tomentosa  efficiuntur,  saepiusque  totae  partes  tendinum 
vaginarum  ex  ejusmodi  massa  coactili , cujus  ex  superficie 
fines  reticuli  libere  prominent,  contextae  videntur.  Neque 
minus  crebro  illae,  quarum  in  describendis  articulorum  villis 
jam  facta  est  mentio,  ponticulorum  formationes  nobis  offe- 
runtur. In  Fig.  4.  complicatio  spiralis  villi,  ex  bursa  mucosa 
sub  tendine  m.  quadricipitis  femoris  petiti,  conspici  potest ; 
i — modo  extrema  villi  pars  aliquot  etiam  cellulas  epiteliales 
' adipis  formatione  mutatas  amplectitur,  ceterae  villi  partes 
ex  tela  conjunctiva  subtiliter  cirrata  compositae  sunt.  In 
1 Fig.  5.  arbor  villosa  ex  tendinis  vagina  m.  digitorum  fle- 
xoris profundi  objicitur.  Propria  ac  mirabilis  in  ea  est 
; ingens  copia  ac  simul  perplexitas  villorum , qui , si  eorum 
formam  spectas,  partim  ad  articulorum  villos  prope  accedunt, 
partim  omnino  peculiares  videntur.  Et  axis  quoque  funi- 
culi, id  quod  cum  universa  arboris  villosae  ratione  irregu- 
lari congruit,  in  villis,  quos  tendinum  vaginae  continent,  cursu 
plerumque  admodum  verticillato  porriguntur.  Nec  minus 
villorum  substantia  fundamentalis  saepe  pallescens  homogenea 
ibi  bene  perspici  potest,  quum  epitelium,  uti  jam  comme- 
moravi, nullum  reperiatur.  Quod  epitelium  semel  tantum 
reperisse  mihi  videor  (Fig.  5.  a.) ; sed  fieri  tamen  potest, 
ut  et  villi,  pariter  atque  omnino,  testibus  Koelliker  et 
Luschka,  superficies  internae  bursarum  mucosarum  tendi- 
numque vaginarum,  modo  quibusdam  locis  epitelio  obdu- 
cantur, quum  partes  potissimum  pressu  majore  affectae 
eodem  carere  dicantur.  Equidem  probabilius  existimo, 

epiteliura  tantummodo  perditum  fuisse,  nam  in  praeparatis 
recentioribus , quae  ex  bursis  quidem  mucosis  petita  erant, 
epiteiium  etiamtum  plane  integrum , idemque  in  bursa 
mucosa  sub  tendine  Achillis,  quamvis  magnus  semper  ei 
pressus  inferri  videatur,  largissimum  adesse  cognovi  (Fig.  3.). 
In  tendinum  vaginis  epiteiium  omnino  parcius  videtur  occur- 
rere. Cellulae  compositae,  quae  in  substantia  subtilissime 
granulata  complura  contineant  corpuscula  granulata  nucleis 

* t 

que  vacua  (Brintorii  compound  cells.),  quales  Luschka  l) 
imagine  expressit,  neque  in  bursis  mucosis  neque  in  ten- 
dinum vaginis  a me  observatae  sunt.  Quae  cellulae,  auctore 
Luschka,  formam  referunt  infirmam  eorum  corporum  gra- 
nulatorum,  quae  in  secernenda  synovia  permagni  momenti 
esse  censet.  Nec  magis  vero  adduci  possum,  ut  hac  in 
re  ad  sententiam  illam  accedam,  quam  Luschka  de  villorum 
forma  atque  partibus  in  medium  protulit. 

In  his  quoque  villis  passim  inveniuntur  cellulae  adipo- 
sae vel  dispersa  granula  adiposa , scilicet  partes  minutis- 
simae, lucem  graviter  refringentes,  quae  acido  acetico  mutari 
non  possunt,  immo  et  villi  grandiores,  quibus  praecipue 
tela  adiposa  continetur. 

De  cellulis  cartilagineis  nervorumque  fibris  et  vasis 
lymphaticis,  num  et  quonam  statu  reperiantur,  idem  fere 
dicendum  est,  quod  jam  de  articulorum  villis  exposui. 

Vasa,  ubi  inveniebantur,  eodem  ordine  disposita  appa- 
lebant  atque  in  articulorum  villis.  Bursae  mucosae  pluribus 
instructae  erant  vasis,  quam  tendinum  vaginae : quae  res 
cum  minore  humoris  copia,  tendinum  vaginis  contenta,  satis 
congruit.  Nihilominus  in  his  quoque  villi  saepe  conspiciuntur 


1)  1.  c.  Tab.  II.  Fig,  9.  a.  b. 

1 vasis  repleti  magnitudinis  1'",  ex  quibus  axes  longi,  peni- 
cillis vasorum  expertibus  obsiti,  in  ramos  diffunduntur. 

I 

i 

f 

c)  Villi  in  membrana  arachnoidea. 

H f ^ , 

Inter  villos  referendae  sunt  formationes  nomine  glan- 

/ 

dularum  vel  granulationum  Pacchionicarum  vulgatae,  quae 
longius  per  tempus  secundum  opinionem  auctoris,  qui  primus 
eas  cognovit,  pro  glandulis,  postea  omnium  fere  consensu 
pro  partibus  meningum  hyperaemia  productis  habitae  sunt, 
donec  aetate  recentiore  Luschka  l)  naturam  earum  norma- 
lem  denuo  proposuit,  easque  propagines  villiformes  mem- 
branae arachnoideae  nuncupavit:  quam  sententiam  jam  et 
ipse  Gerlach2)  secutus  est.  Si  igitur,  praeeunte  Luschka, 
granulationes  Pacchionicas  villorum  nomine  significem,  hinc 
dici  volo,  propagines  solidas  telae  arachnoidealis  nobis  esse 
oblatas,  de  quibus  agamus.  Etiam  Lus  chka  villos  minores 
semper  fere  solidos  esse  animadvertit,  idemque  in  homini- 
bus aetatis  provectioris  villos  quo  majores  eo  solidiores 
spissioresque  reperiri  docet ; verumtamen  in  hominibus  ae- 
tate inferioribus  villos  quoque  bullulis  plane  similes  obser- 
vavit ; quas  quidem  formas  omnino  obvias  fieri,  haud  nega- 
verim, at  non  possum  tamen,  quin  eas  tum  certe  patholo- 
gicas esse  existimem.  Neque  Gerlach  nec  Foerster3) 

i 

ullam  de  ejusmodi  formis  concavis  mentionem  faciunt. 

Quibus  locis  villi  arachnoideales  reperiantur,  inde  ab 
omni  tempore  maxime  inter  se  auctores  dissentiunt.  Alii 
enim  villos  soli  durae  matri,  ac  praecipue  interiori  ejus 

1)  Miill er’s  Arckiv.  1852.  p.  101. 

2)  1.  c.  p.  441. 

3)  Handbuck  der  pathol.  Auatomie.  3«  Autl,  Jena  1853,  p-  354, 


superficiei  attribuunt1),  alii  eos  non  nisi  ex  cerebrali  super- 
ficie membranae  araclinoideae  prominere  contendunt2).  Alii  * 
villos  semper  tantum  loco  quodam  stricte  circumscripto  secun-  j 
dum  marginem  superiorem  falcis  magnae,  ab  utraque  parte  j 
sinus  longitudinalis  superioris,  nec  non  in  margine  cerebri 
hemisphaeriorum  ad  falcem  verso  (Luschka,  'Gerlach),  | 
alii  eos  diversissimis  locis  superficiei  cerebrali  se  reperisse 
fatentur  (Krause,  Koelliker). 

Villos,  de  quibus  actum  supra  est,  ego  quoque  con- 
stantissimos  sane  et  largissimos  reperi  locis  a Luschka 
significatis,  ac  praesertim  villos  arachnoideales  parietales  j 
tantummodo  proxime  sinum  longitudinalem  vidi  dispositos  ! 
esse.  Duobus  vero  in  casibus  magna  hemisphaeriorum 
cerebri  pars  superficialis  villis  obsita  apparuit,  qui  praesertim 
telae  sulcos  obducenti,  lacteo-albidae  insidebant : quae  res 
fortasse  ex  propagatione  villorum  propria,  maxime  diffusa, 
explicanda  sit,  quum  et  ipse  Luschka  suo  loco  numerum 
granulationum  admodum  variare  animadverterit.  Gerlach 
villos  in  folio  potissimum  viscerali  membranae  arachnoideae, 
rarius  in  lolio  parietali  se  offendisse,  refert;  Luschka  vero 
illud  discriminis  non  commemorat.  Equidem  ipse  in  casibus 
perpaucis,  quibus  mihi  contigit,  ut  villos  arachnoideales  in- 
tentius disquirerem,  satis  parem  eorum  copiam,  eandemque 
et  formam  et  texturam  in  utroque  folio  existere  cognovi. 

Species,  quam  granulationes  Pacchionicae  nudo  spe- 
ctantis oculo  praebent,  uberius  a Luschka  descripta  est, 
a quo  quae  ratione  microscopica  investigata  et  in  medium 
prolata  leguntur,  in  rebus  gravissimis  me  comprobare  fateor. 

0 Bock,  Handbuch  der  Anatoinie.  Leipzig  1849.  Bd.  I.  p.  472. 

2)  Krause,  Handbuch  der  Anatomie.  Hannover  1842.  p.  1034.  — 
Koelliker,  1.  c.  p.  312. 

i Conspiciuntur  igitur  granula  globosa  coloris  lactei  subalbidi, 
i magnitudinis  fere  capituli  acus  minimae,  saepe  quidem  per- 
: multo  vel  majora  vel  minora,  quae  petiolo  longiore  vel  bre- 
i viore  ex  membrana  arachnoidea  oriuntur,  aut  in  modum 
i uvarum  petiolo  saepe  etiam  ramificato  adhaerent,  neque  raro 
totas  arbusculas  constituunt. 

Sub  microscopio  granulationes  Pacchionicae,  uti  jam 
Gerlach  attulit,  magnam  praebent  similitudinem  cum  formis 
villorum  synovialium ; nam  villi  secundarii,  varie  formati, 
modo  majores  compacti,  modo  minores  teneri,  tum  collo 
praediti  latiore,  tum  petiolati,  villis  magnis  claviformibus  ad- 
haerere videntur.  Etiam  villos  lobatos  atque  crenatos,  qua- 
: les  Luschka  descripsit,  saepius  conspexi,  nihilomagis  vero 
subolem  processuum  secundariorum  semper  parciorem  exilio- 
1 remque  esse  cognovi  quam  in  articulis.  Luschka  autem 
in  ipsis  quoque  villis  arachnoidealibus  formas  sibi  obvias 
; habuit,  quae  diversis  foliis  floreisque  corollis  persimiles 
erant.  Saepissime  quidem  villi  simplices,  magni,  uvarum 
modo  dispositi  offenduntur ; nonnumquam  vero  villi  quoque 
minores  teneri  ex  ipsa  membranae  arachnoideae  superficie 
emergunt.  Tela  conjunctiva,  substantiam  villorum  funda- 
mentalem eflformans,  in  villis  majoribus  fibras  plerumque 
cirratas  exhibet,  quae  locum  versus,  quo  villi  exeunt,  arcus 
efficiunt  aut  in  villos  usque  secundarios  continuantur;  non- 
numquam etiam  illum  vidi  gradum  evolutae  telae  conjun- 
ctivae, quo  corpuscula  stellata  maxime  conspicua  offeruntur. 
Appendices  tenerae  secundariae  vel  homogeneae  sunt  vel 
etiam  leviter  fibratae.  Perspicuam  ejus  rei  imaginem  Lusch- 
ka in  tabula  commentationi  suae  adjecta  nobis  proposuit. 

Epitelium  perpallidum,  quod  continuatur  ex  eo  epitelio, 
quo  membrana  arachnoidea  obtegitur,  ex  laminis  constat 

ovatis  vel  ovato-angulatis,  quae  non  semper  nucleum  ape- 
riunt In  villis  atque  in  ipsa  membrana  araclinoidea,  id 
quod  jam  Lusclika  exposuit,  modo  paullulum  epitelii  in-r 
venitur.  Foers  ter1)  quoque  epitelium  omnino  occurrere  negat. 

Neque  minus  Lusclika  et  Gerlach  et  Foerster  in 
granulationibus  Pacchionicis  vasa  ulla  existere  adversantur. 
Contigit  mihi  quidem,  ut  aliquando  in  petiolo  arbusculae 
villosae  ex  tribus  villis  vel  quatuor  compositae  vasa,  quae 
ad  finem  versus  villorum  excurrebant,  quam  certissime  con- 
spicerem; quae  vasa  vero  ubi  exitum  haberent,  propter 
nimiam  fibrarum  copiam  percipi  non  poterat.  Fieri  etiam 
potest,  ut  aliis  quoque  in  casibus  fibrae  crebriores  impe- 
diant, quo  minus  vasa  agnoscantur,  quamvis  utique  verisi- 
mile sit,  easdem  partes  perinde  atque  solum,  unde  oriantur, 
vasorum  penuria  laborare. 

Vasa  lymphatica  atque  nervorum  fibrae  in  granulationi- 
bus Pacchionicis  nullae  omnino  observari  possunt. 

Itaque  ex  organorum,  quae  modo  dixi,  structura  de 
momento  eorum  physiologico  vix  quidquam  judicare  licet ; 
immo,  si  perpendimus,  eorum  et  magnitudinem  et  numerum 
in  hominibus  adultis  admodum  variare,  iisque  aetate  hominum 
juvenili,  si  quidem  omnino  reperiantur,  hydropem  meningealem 
chronicum  adjunctum  esse,  neque  in  animalibus  eadem  oc- 
currere 2),  — hinc  profecto  sententia,  qua  quis  organa  illa 
originis  pathologicae,  exsudata  organizata  esse  statuerit, 
paene  confirmata  videtur.  Si  organis  illis  id  re  vera  mune- 
ris esset,  ut  vasa  a margine  hemisphaerii  cerebri  juxta 


1)  Atlas  der  mikrosc.-path.  Anatomle.  Leip7.ig.  1854.  p.  (53. 

2)  Luschka  (die  Adergefleclite  des  menschlichen  Hirns.  Berliu.  1855. 
p.  71)  non  nisi  in  equis  villos  arachnoideales  tenues  et  parcos,  eosque  modo 
parietales  invenit. 

, falcem  silo  ad  sinum  longitudinalem  superiorem  porrecta 
i munirent  ac  tuerentur,  uti  Lusclika  opinatur,  in  iis  quoque 
: animalibus  necesse  foret  illa  organa  invenirentur,  ubi  hujus- 
i modi  ratio  exstat.  Equidem  vero,  ut  exemplis  utar,  in  felibus 
i canibusque  neque  villos  parietales  neque  viscerales  ara- 
chnoideales  adesse  cognovi.  Opinionem  illam,  qua  granu- 
lationes Paccbionicas  partes  normales  esse  existimat,  Lusch- 
ka  primum  quidem  ea  potissimum  re  fulcire  conatur,  quod 
aequabili  semper  ratione  illas  occurrere  dicit.  Ouicunque 
ei  adversantur,  hi  sane  quidem  concedunt,  granulationes 
Pacchionicas,  quae  aetate  hominum  juvenili  nunquam  repe- 
, riantur,  haud  facile  in  adultorum  corpore  mortuo  desiderari, 
, verumtamen  easdem  inter  formationes  numerant  abnormales, 
quae  valetudine  alioquin  integra  fere  semper  nascantur, 
quaeque  majore  demum  evolutionis  gradu  causam  inferant, 
unde  status  normalis  perturbetur. 

Lusclika  et  Gerlach  autem  in  hominibus  cujusvis 
aetatis  villos  arachnoideales,  in  junioribus  quidem  tenuiores 
ininusque  evolutos,  se  observasse  fatentur  : immo  jam  etiam 
in  infantibus  neonatis  Lusclika  primordia  eorum  villorum 
conspexit. 

Deinde  vero  Lusclika,  ut  opinionem  suam  tueatur, 
eo  utitur  argumento,  quod  granulationes  Pacchionicas  ait 
loco  plane  circumscripto  semperque  sibi  constanti  diffusas 
apparere,  eamque  praecipue  rem  origini  earum  pathologicae 
repugnare,  quoniam  exsudatio,  si  qua  fiat,  ad  omnes  mem- 
branae arachnoideae  partes  pertinere  possit,  quamquam  ob 
vasorum  penuriam  hujusce  membranae,  imprimisque  folii 
ejus  parietalis,  per  sejam  probabile' non  sit,  adeo  larga 
exsudationis  producta  oriri  posse.  Sed  ponamus  quidem, 
granulationes  illas  non  intra  falcis  marginem  utriusque  be- 

mispbaerii  cerebri  neque  intra  partes  sinus  longitudinalis 
vicinas  coactas  esse ; si  vero  partes  villiformes  membranis  qui-1 
busdam  serosis  normali  modo  attributas  esse  cognoverimus, 
nihil  certe  est,  cur  non  villos  membranae  arachnoideae 
normali  modo  formatos  existimemus,  omisso  prorsus  eo, 
quod  villi  arachnoideales  et  magnitudine  et  multitudine,  qua 

’ : 

occurrunt,  peculiariter  inter  se  differant,  quod  mutationibus 
pathologicis  creberrime  inserviant,  quodque  denique  non- 
dum perspicianms,  eorum  originem  formasque  obvias  ex 
ratione  physiologica  necessarias  esse. 


(i)  Villi  in  plexibus  choroideis. 

Si  jam  in  explicandis  villis  ad  plexus  choroideos  defe- 
rar, quos  Luschka1)  uberiore  descriptione  nuper  amplexus 
est,  hoc  mihi  consilii  esse  non  potest,  ut  quaestiones 
omnes,  quae  ad  eam  rem  pertineant,  accuratius  persequar,  id 
quod  in  libro  illo  factum  est.  Quomodo  pia  mater  in  cava 
cerebri  transiens  se  habeat,  qualis  plexuum  choroideorum 
existat  ratio  ad  integumenta  cavorum,  quaenam  sit  vera 
sedes  fluidi  cerebrospinalis  ~ hoc  quidem  aliis  solertius 

!» 

de  ea  re  quaerentibus  dijudicandum  relinquo  atque  ad  illud 
potius  redeo,  ut  demonstrem,  in  hac  quoque  superficie  libera 
villos  occurrere,  qui  maxime  cum  iis  congruant,  quos  huc- 
usque exposui. 

Plexus  chorodei  aggregati  sunt  ex  partibus  piae  matris 
in  villorum  formam  prolongatis.  Hinc  jam  apparet,  eosdem 
villos  singulari  vasorum  abundantia  prae  aliis  excellere  : 
qua  re  profecto  proprietas  nititur  formarum,  quae  alioquin 
ad  formam  villorum  synovialium  adeo  prope  accedunt,  ut 


1)  Die  AdergelleclUe  de#  menschlichen  Hirns.  Berlin.  1855. 

j in  singulis  omne  paene  discrimen  tollatur.  Ex  funiculo 
, maximo,  qui  in  quovis  plexu  perspici  potest,  densissimo 
i ordine  tum  villi  simplices  — quod  vero  rarius  — tum 
i praecipue  diversissimae  formae  compositae  atque  dendriti- 
, cae  prominent.  Inter  easdem  ego  et  ipse  saepissime  partes 
i illas  aggregatas,  baccis  rubi  idaei  similes,  quas  Luschka  J) 
proposuit,  exsurgere  vidi.  Quae  partes  aggregatae  plerum- 
que petiolo,  saepe  vero  etiam  ipsa  basi  latiore  funiculo  ad- 
haerescunt (Fig.  8 ).  Nudis  oculis  ejusmodi  lobus  speciem 
offert  tomentosam,  qualem  membrana  mucosa  intestini  tenuis, 
villis  minoribus  arctissime  inter  se  dispositis  provocatam. 
, Si  quis  consideraverit,  singulos  istos  lobos  (Fig.  8.  c.) 

1 , saepe  ex  villis  parvulis  viginti  vel  pluribus  constare,  satius 
intelliget,  ipsas  villorum  arbusculas  luxuriantissimas,  quae  in 
j articulis  tendinumque  vaginis  oriantur,  illa  subole  longe  in- 
feriores esse.  Praeter  has  vero  partes  uberrime  aggrega- 
tas, quae  baccis  rubi  idaei  similes  videntur,  villi  quoque 
reperiuntur  ex  tuberibus  vel  nodulis  alternis  compositi, 
nec  non  formae  aliae  multipliciter  ramificatae,  quarum  prae- 
sertim imagines  paene  simillimae  in  articulis  exstant. 

In  villis  quoque  plexuum  choroideorum  substantia  fun- 
damentalis telae  conjunctivae  partim  plane  homogenea  vel 
subgranulata  striata,  partim  fibrata  apparet.  Homogenea 
quidem  illa  semper  offertur  in  peripheria  epitelio  instructa, 
saepe  vero  etiam  toto  villo : quo  casu  altero  tantummodo 
vasa  adjunctis  fibrarum  tractibus  in  conspectum  dantur. 
Interdum  etiam  fasciculi  toti  fibrarum  cirratarum  tractu  irre- 
gulari per  villos  currunt,  ac  praesertim  per  eos,  qui  villis 
synovialibus  aequantur.  Omnino  Ger lacii1 2)  recte  conten- 


1)  I.  e.  Tab.  11.  Fig.  1. 

2)  1.  c.  p.  442. 

dit,  villos  ex  solis  paene  vasis  constare,  quae  perexigua 

copia  telae  conjunctivae  plerumque  liomogeneae  inter  se 

contineantur  atque  exteriora  versus  certis  terminis  limiten- 

% 

tur.  Ex  liac  telae  conjunctivae  penuria  longe  minor  etiam 
efficitur  vis  consistendi  ac  tenacitas,  quam  quae  villis  syno- 
vialibus propria  est. 

Epitelii  villorum,  qui  in  plexibus  choroideis  inveniun- 
tur, indoles  peculiaris  jam  pridem  cognita  est.  Ex  pleris- 
que  enim  cellulis  singuli  vel  plures  processus  limpidi,  acu- 
leati prominere,  atque  in  cellulis  omnibus  praeter  nucleum 
etiam  singula  vel  plura  granula  nitida  subfusci  coloris  in- 
esse  dicuntur.  Processus  limpidos,  quos  Henle  primus 
observavit,  alii  quoque  ejus  rei  scrutatores  adesse  affirma- 
runt. Granula  nitida  primus  Valentin  conspexit  eaque 
pigmenti  granula  esse  existimavit,  quae  exteriori  cellularum 
parieti  adhaererent.  Alii  granula  illa  juxta  nucleum  in  cel- 
lularum cavis  existere  arbitrantur  eorumque  naturam  varie 
admodum  explicant.  In  his  auctoribus  Geiiaeh  eadem 
granula  primordia  incrustationis  cujusdam  esse  statuit,  qua 
efficiente  cellulae  in  acervulos  cerebri  mutarentur.  Alii 
scriptores  granula  nihil  nisi  guttulas  adiposas  esse  judicant. 
L u s ch k a *)  ea  corpuscula  lorsitan  nucleolos  primarios, 
liquescentibus,  qui  primitus  adfuerint,  nucleis,  jam  liberatos 
esse  suspicatur,  qui  juxta  nucleos  postea  recens  exortos 
inveniantur.  Neque  minus  idem  ille  in  multis  cellulis  pro 
corpusculis  nitidis  bacillos  annulosve  peculiares  inde  evo- 
lutos animadvertit.  Quum  nunquam  haec  mihi  data  sit  oc- 
casio, ut  de  praeparatis  recentibus  corporis  humani  disqui- 
sitiones instituerem,  hinc  abstinere  cogor,  quin  de  hujusce 


1)  1.  e.  p.  128. 


epitelii  proprietatibus,  quaecunque  supra  memoratae  sunt, 
certius  judiciam  faciam.  Eadem  me  causa  prohibuit,  quo- 
minus evolutionis  aetatisque  gradus,  quos  Luschka  in  epi- 
telio  se  observasse  tradidit,  ea,  qua  opus  est,  subtilitate 
examinarem.  Teste  viro  illo  circa  nucleos  in  massa  mole- 
culari sitos  cellulae  oriuntur ; cellulae  nucleos  et  massam 
ipsis  contentam  in  guttulas  limpidas  convertunt,  quae  per 
cellularum  parietem  penetrant : quo  facto  cellulae  collapsae, 
inde  ex  sanguine  blastemate  instructae,  nucleos  massamque 
contentam  in  sernet  ipsis  regignunt.  In  epitelio  plexuum  cho- 
roideorum, qui  ex  canibus  felibusque  modo  necatis  petiti 
erant,  passim  guttulas  limpidas  globulosque  plane  homoge- 
neos  pallidos  sane  quidem  vidisse  mihi  videor,  neque  vero 
inde  adduci  possum,  ut  his  aliquando  observatis  quidquam  certi 
attribuam.  In  illis  quidem  animalibus  tum  epitelium  semper 
fere  ex  laminis  constabat  ita  inter  se  dispositis,  ut  formae 
regulares  multangulae  efficerentur,  tum  singulae  laminae 
neque  pigmenti  granula  nec  processus  continebant ; interdum 
epitelium  pluribus  ex  stratis  compositum  videbatur.  Neque 
minus  in  hominum  corpore  eandem  epitelii  rationem  con- 
spicatus sum.  De  praesentibus  diversis  crassitudinis  dia- 
metris, quas  Luschka  in  illis  observavit,  nunquam  mihi 
persuaderi  potuit ; immo  potius  laminae  mihi  oblatae  sunt 
magis  minusve  subrotundae,  etiam  multangulae,  specie  certa 
nigricanti  conspicuae,  in  quibus  nisi  nucleus  ac  massa  gra- 
nulata  nihil  amplius  percipi  poterat.  In  embryis  animalium 
vertebratorum  epitelium  ciliatum  vibratorium  in  plexibus 
choroideis  existere,  quidam  auctores  sunt.  Idem  epitelium 
Valentin  in  embryis  animalium  ruminantium  conspexit  et 
Luschka  adesse  comprobavit.  In  embryo  agnino,  cujus 

supra  mentionem  feci,  nullum  a me  epitelium  ciliatum  vi- 
bratorium  repertum  est. 

Quod  ad  vasorum  attinet  ordinem,  cujus  vis,  qualis  in 
formandis  villis  existat,  jam  supra  significata  est,  duae  sane, 
nullo  quidem  posito  nimis  acri  limite,  distinguendae  sunt 
formae,  quibus  distinctis  singuli  loborum  villi  vasis  laqueum 
aut  humiliorem  arcuatum  (Fig.  10.  A.)  aut  in  longius  ex- 
tensum (B.)  contineant.  Oui  laqueus  plerumque  satis  prope 
peripheriam  situs  est,  non  ita  tamen,  ut  non  passim  tubera 
quoque  oriantur,  quae  vasis  careant.  Appendices  vero  pro- 
priae, vasis  carentes,  quales  in  articulorum  villis  cognovi- 
mus, ibi  non  reperiuntur.  Luschka  ejusmodi  processus 
vasorum  expertes,  qui  cavo  granulis  subtilissimis  repleto 
instructi  essent,  se  observasse  refert  ]),  eosque  vero  in- 
dolis pathologicae  esse  judicat.  Villi  quoque  simplices 
majores  inveniuntur,  in  quibus  vasorum  laquei,  pariter  at- 
que in  villis  synovialibus,  cursu  multipliciter  indulato  por- 
riguntur atque  ita  ordinem  eum,  quo  vasa  in  villis  aggre- 
gatis disposita  sunt,  minore  imagine  exprimunt  (Fig.  9.). 
Nunquam  autem  vera  conspexi  retia  capillaria,  qualia  e.  g. 
Luschka2)  delineavit.  Laquei  vasorum  latiores  fibrarum 
tractibus  terminantur  ; angustiores  duplici  praediti  sunt  limite, 
adjunctis  simul  nucleis,  passim  dispersis  ; laquei  tenuissimi, 
qui  circiter  0,012"  aequant,  omnis  omnino  structurae  ex- 
pertes videntur.  Vasa  lymphatica,  quae  antiquiores  prae- 
sertim auctores  in  villis  plexuum  choroideorum  se  obser- 
vasse fatentur,  quae  alii  etiam,  injecto  hydrargyro,  adesse 
demonstrarunt3),  nervorumque  fibras,  quas  Luschka  in 

1)  1.  c.  Tab.  II.  Fig.  9. 

2)  I.  c.  Tab.  II.  Fig.  2. 

3)  Vide  Luschka,  I.  c.  p.  II. 


I 


40 


i < tela  quidem  choroidea  inferiore,  nec  vero  in  villis  plexuum 
l ( choroideorum  cognovit,  mihi  quidem  nunquam  contigit,  ut 
1 i reperirem.  Semper  autem , etsi  tum  indole  tum  numero 
1 i magis  minusve  diverso,  corpuscula  amylacea  in  plexibus 
i i chorodeis  hominum  adultorum  objiciuntur : de  qua  re 
!i  Luschka  ])  uberius  disseruit.  Haec  corpuscula  quaerenti 
maculae  mihi  oblatae  sunt  plerumque  subrotundae  coloris 
nigricantis,  quae  plurimis  inter  se  complicatis  lineis  ob- 
scuris, sc.  telae  conjunctivae  fibris,  erant  obtectae,  inter 

quas  semper  fere  multi  circuli  concentrici  perspici  poterant; 

alia  corpuscula,  jam  nudis  oculis  satis  manifesta,  nullis 
fibris  complicatis  cooperta,  praeter  speciem  concentricam 
i etiam  radiatam  praebebant,  neque  raro  bina  inter  se  con- 
juncta videbantur.  Nunquam  sane,  ac  ne  tum  quidem,  quum 
aliquot  hebdomadum  spatio  ad  vim  agentem  exposita  fuerant, 
corpuscula  amylacea  notam  illam  Jodi  in  amylum  reactio- 
nem-exhibebant.  Luscbka  ea  corpuscula  in  canibus  quoque 
et  equis  et  cuniculis  se  reperisse  affirmat.  In  animalibus  a 
me  investigatis  corpuscula  illa  in  conspectum  data  non  sunt. 

De  momento  physiologico,  quod  villi  plexuurn  choroi- 
deorum sibi  vindicant,  vix  dubitare  quisquam  poterit,  quin 
eosdem  villos  ad  secretionem  fluidi  cerebrospinalis  referat : 
qua  in  re  quam  sibi  partem  eorum  epitelium  capiat,  cujus 
mutationibus  supra  dictis  Luscbka  vim  adeo  magnam  tri- 
buit, eadem  de  causa,  quam  jam  ante  protuli,  non  possum 
dijudicare. 

e)  Villi  in  pericardii  superficie  serosa. 

In  casibus  iis,  qui  mihi  ad  res  disquirendas  non  plu- 


1)  1.  c.  p,  103  et  155. 


rimi  sane  offerebantur,  villos  semper,  eosque  io  solo  folio1 
viscerali  adesse  cognovi.  Et  ibi  quoque  villis  constanter' 
obsiti  apparebant  margines  plicarum  adiposarum,  quae  in1 

J 

sulcis  cordis  adquc  locis  depressioribus  prope  cordis  basin  in- 
veniuntur. Creberrimos  vidi  villos  in  basi  auricularum  cordis,' 
nec  secus  in  superficie  indumenti  pericardialis  aortae  ad- 
scendentis  et  arteriae  pulmonalis , sed  et  quibusdam  aliis 
locis  superficiei  cordis,  ceterum  laevibus,  villi  conspici  pote- 
rant. Hi  quidem  plerumque  minores  erant  et  teneriores, 
iisque,  qui  ex  bursis  mucosis  emergunt,  tum  forma  tum 
partium  dispositione  persimiles  ; ideoque  laqueos  continebant 
capillares,  epitelioque  obducti  erant  tenerrimo  atque  saepe  ap- 
pendices vasorum  expertes  ostendebant.  Itaque  delirieatam 
potius  adjeci  imaginem  aliarum  formarum,  quales  imprimis 
in  cordis  auriculis  a,  me  sunt  repertae,  quae  praevalente 
tela  conjunctiva  propius  ad  granulationes  Paccliionicas  acce- 
dunt, verumtamen  perinsigni  ponticulorum  formatione  speciem 
peculiarem  induunt  (Fig.  6.  c.).  Epitelium  horum  viliorum 
jamjam  erat  detrusum,  atque  vasa  in  iis  perspici  non  pote- 
rant. Villi  perpallidi,  vasis  carentes  (b),  ibi  quoque  ex 
ipso  plicae  adiposae  margine  exsurgebant.  In  infante  neo- 
nato jam  plicae  quidem  adiposae  locis  supra  memoratis  ob- 
jiciebantur, sed  villi  etiamtum  non  apparebant  evoluti.  Qua- 
tenus villi,  quos  in  pericardio  obvios  habemus,  normales 
eidem  attribuendi  et  ad  secretionem  fere  liquoris  pericardii 
referendi  sint,  ulterioribus  disquisitionibus  statui  posse  reor. 
Nescio,  annon  villi  majores  compactioresque,  quos  deline- 
atos  proposui,  statum  jam  pathologicum  significent,  sc.  telae 
conjunctivae  luxuriationem , qualis  in  granulationibus  Pac- 
chionicis  reperitur  ; nescio,  annon  ipsi  illi  sint,  quos  patho- 
logi  tumores  parvos  fibrosos,  granulationes  fibrosas  (corpu- 

scula  Laennecii)  esse  commemorant,  quae  liberae  ac  saepe 
petiolatae  in  pericardii  cavum  projiciantur.  Verumtamen, 
quum  eodem  casu  pro  exsudatis  organizatis  ejusmodi  villi 
Compacti  fibroidei  habeantur,  tum  equidem  non  possum,  quiu 
basin  illorum  normalem  in  villis,  qui  supra  sunt  descripti, 
tenerioribus  ponam,  quum  jam  explicatio  eorum  auctorum, 
qui  villos  fibrinos  (cor  villosum),  quo  quidem  nomine  notan- 
tur, distracto  exsudato  exortos  esse  ajunt,  nimis  contorta 
videatur. 

, • * r ' * 1 - 

Argumenta,  quibus  nisus  villoram  formationem  typum 
telae  formandae  pathologicum  monstrare  negavi,  ut  ad  pleu- 
ram quoque  referrem  ita,  ut  villos  illius  proprios  normales 
existere  demonstrarem,  milii  quidem  non  contigit.  In  pleura 
sana  et  integra  ejusmodi  villos  conspicatus  non  sum ; neque 
magis,  oblatis  mihi  aliquot  casibus,  in  pseudomembranis 
recentibus  pleuritidis  ullum  formationis  villosae  vestigium 
potui  reperire.  Si  autem  re  vera  accidit,  ut,  suborta  in- 
flammatione membranae  serosae,  ex  formatione  villosa  adhae- 
siones efficiantur,  Foerster  !)  eandejn  recte  profecto  expli- 
cat, quum  eam  nibil  nisi  luxuriationem  omnium  hujusce 
membranae  partium  normalium  esse  interpretetur.  Atque 
formatio  villorum  pathologica,  quae  eo  loco  membranae  se- 
rosae existat,  quo  statu  normali  nullam  esse  novimus,  jam 
nobis  haud  aliena  videtur,  si  aliis  ejusdem  membranae  locis 
villos  normales  attribuere  licuit.  Adjunguntur  huc,  de  qui- 
bus agamus, 

f)  villi  in  peritonaeo. 

. v t 

Villi  peritonaeales  satis  vulgato  nomine  appendices  epi- 


1)  Atlas  der  mikrosk.  - patb.  Anatouiie  p.  70. 

ploicae  (sive  adiposae  v.  oraentula)  significantur,  atque  in 
libris  enchiridicis  de  anatomia  inscriptis  inter  propagines 
sacciformes,  duplicaturas  peritonaei,  quae  plerumque  adipe 
repletae  sint,  proferuntur.  Haud  dubie  quidem  in  quibusdam 
hominibus  praeter  adipis  depositiones,  quae  in  aliis  corporis 
partibus  occurrunt,  illi  quoque  processus  ex  sola  paene  ; 
tela  cellulari  compositi  atque  ad  magnitudinem  immodicam  ' 
1 1/2/// — 2;//  evoluti  inveniuntur : qui  processus  tum  adeo 
per  omne  intestinum  tenue  diffusi  apparent,  id  quod  mihi  1 
aliquando  cernendi  data  est  occasio.  Aliis  vero  in  casibus, 
quibus  processus  illi  non  pari  adipis  accumulatione  immodica  ' 
immutantur,  in  iisdem  partim  jam  nudis  oculis,  partim  adhi-j 


bito  demum  microscopio  villi  agnoscuntur,  qui  et  magnitudine 


et  forma  et  partibus,  ex  quibus  constant,  ad  granulationes 
Pacchionicas  accedunt.  Quam  ob  rem  opus  fere  non  est, 
ut  villos,  quos  dixi,  formationes  omnino  solidas  esse  adji- 
ciam ; id  tantum  moneam,  villis  majoribus  semper  vasa  dispo- 
sitionis cognitae  fuisse. 

Alio  etiam  loco  peritonaeum  uno  saltem  praeditum  est 
villo  normali,  qualis  scilicet  hydatis  Morgagniana,  in  capite 
epididymidis  obvia  (hydatis  tunicae  vaginalis),  existimanda 
est.  Hunc  villum,  quem  normali  progressu  formatum  viri 
docti  jamjam  agnorunt  ac  probarunt,  Krause  ])  appendicibus 
epiploicis  analogum,  ergo  duplicaturam  peritonaei,  substantia 
cellulari  repletam,  habendam  esse  censet.  Alii  vero  2)  sen- 
tentiam ejus  auctoris,  qui  primus  eundem  villum  animadvertit, 
secuti  sunt  ac  servarunt.  Hanc  appendicem,  quae  formam 
offert  villi  complanati  rotundati,  cujusque  longitudo  inter 


1)  1.  c.  p.  674. 

2)  Bock,  Handlmch  der  Anatoinle.  Leipzig.  1849,  Bd.  11.  p.  753. 
Hyrtl.  Handbucli  der  Anat.  4.  Anti.  Wien.  1855.  p.  55S. 

I7// — &lu  variat,  semper  solidam  atque  ex  tela  conjunctiva 
compositam  esse  cognovi : quae  tela  proxime  peripheriam 
densior  et  compactior  videtur  epitelioque  cooperta  est  atque 
praesentibus  vasis  plurimis  colore  subrutilo  tingitur.  Ex 
margine  hujus  villi  aliquando  exortos  vidi  quosdam  villos 
minores  teneros  ejusdem  formae,  quibus  singuli  laquei  ca- 
pillares inerant.  Sunt,  qui  ])  eundem  villum  ex  parte  aliqua 
corporum  Wolffianorum  evolvi  ac  formari  censeant;  sed, 
omissa  etiam  hac  re,  vim  ac  momentum  hujus  partis  vasis 
abundantissimae,  si  analogiam  sequamur,  in  secretione  fluidi, 
quod  cavo  continetur,  necesse  erit  quaeramus. 


M 

II. 

Villi  in  membranis  mucosis. 

# 

Suscepta  ratione,  unde  disquisitiones  mihi  propositas 
aggrederer,  permagni  sane  momenti  fuit,  ut  ipsis  membranis 
mucosis,  in  quibus  creberrimi  oriuntur  tumores  villosi,  ergo 
membranis  mucosis  vesicae  urinariae  et  ventriculi,  villorum 
originem  normalem  formamque  obviam  statuerem.  Itaque 
duas  membranas  illas  intentissima  cura  perscrutatus  sura. 

a)  Villi  in  membrana  mucosa  vesicae  urinariae. 

Memoratum  a GerlachI) 2)  reperimus,  membranam  vesi- 
cae urinariae  in  collo  vesicae  quasdam  exbibere  prominentias 
papillosas,  quae,  sicut  ubivis,  ita  et  ibi  plurimas  nervorum 

I)  HyrtI  I.  c.  — Koelliker  I.  c.  p.  507. 

‘2)  I.  c.  p.  360. 

fibras  continerent.  Koelliker  J)  villos  omnino  existere 
negat  atque  praeterea  membranam  mucosam  vesicae  urina- 
riae vasis  quam  nervis  abundantiorem  se  observasse  testatur. 
Neque  minus  Lehmkuhl  2),  qui  iisdem  mecum  indagandis 
rebus  operam  dedit,  ad  eam  ferendam  sententiam  adducitur, 
qua  villos  in  membrana  mucosa  vesicae  urinariae  normali 
quidem  nullos  occurrere  statuit. 

Ex  casibus  permultis,  quibus  vesicam  urinariam  cada- 
verum humanorum  pervestigandam  nactus  sum,  semel  tantum 
in  collo  vesicae  alioquin  plane  normalis  papillas  tres  humiles 
rotundas,  juxta  dispositas  reperi,  pressuque  adhibito  quum 
epitelium  largissimum  ablutum  esset,  limitem  substantiae 
fundamentalis  hyalinae  ex  tela  conjunctiva  compositae  vidi 
apparere:  quae  res  documento  erat,  hoc  quidem  in  casu 
non  ipsas  fuisse  glebulas  epiteliales,  quae,  detrusae  atque 
supra  marginem  rei  objectae  prominentes,  formam  papillae 
vel  adeo  villi  ramificati  quam  simillime  exprimere  possent, 
donec,  ad  pressum  expositae,  in  singulas  aliquot  cellulas 
epiteliales  solverentur.  Yasa  aut  nervorum  fibras  in  iisdem 
prominentiis  membranae  mucosae  ut  reperirem,  mihi  quidem 
non  contigit ; neque  omnino,  quantum  proprio  usu  cognitum 
a me  est,  adduci  possum,  ut  abundantiam  fibrarum  nervea- 
rum,  id  quod  Gerlach  facere  videtur,  proprium  villorum 
signum  existimem,  quippe  quos  neque  in  serosis  neque  in 
membranis  mucosis  nervorum  fibris  instructos  conspexerim. 
Atque  in  nonnullis  tantum  ipsis  cutis  papillis  nervorum  fibras 
inesse,  plurimae  recentissimo  tempore  disquisitiones  de- 
monstrarunt. 

i 


3)  I.  c.  p.  483. 

4)  1.  c.  p.  ‘2b. 

' In  vesicis  vitulorum,  canum,  felium,  murium  prominen- 
• tiae  papillosae  semper  desideratae  sunt.  Satis  autem  mani- 
1 festo  evoluti  in  vesica  tritonis  villi  existunt ; iique  simplices 
1 sunt  et  claviformes  atque  telae  conjunctivae  axem  continent, 
i qui  saepe  ulterius  in  textura  membranae  mucosae,  in  quam 
introrsus  porrigitur,  perspici  ab  eaque  separari  potest. 

Villi  igitur  in  vesica  urinaria  normali  raro  utique  inve- 
niuntur, at  tum  quidem  numero  etiam  semper  perexiguo. 
Bruch  *)  vero,  accedentibus  catarrho  aliisve  vesicae  morbis, 

IdI'  * , 

membranam  mucosam , praeterquam  quod  tumefacta  ac  pig- 
mentata fuerit,  villis  etiam  instructam  se  vidisse  refert : 

! quos  quidem  magis  evolutos  saepius  etiam  pathologicos 
; esse  judicat,  quam  villos  in  membrana  mucosa  ventriculi  obvios. 

' * 

b)  Villi  in  membrana  mucosa  ventriculi. 

Oui  villi  secundum  Bruchi  i sententiam  in  hominibus 
adultis  et  sanis  nunquam  omnino  desiderantur,  atque  jam 
propterea,  quod  cum  villis  intestini  tenujs  cohaereant,  pro 
partibus  normali  progressu  formatis  habendi  sunt.  Haec  for- 
mationis villosae  in  ventriculo  primordia,  quae  ad  intestinum 
tenue  transitum  efficiunt,  diu  jam  cognita  sunt  (etat  mam- 
mellone,  plicae  villosae,  quae  ab  auctoribus  dicuntur). 

Villos  membranae  mucosae  per  totum  ventriculum,  ac 
densissime  quidem  circa  pylorum  dispositos  vidi,  ubi  magni- 
tudinem villorum  intestini  tenuis  adaequant.  Satis  etiam 
densi,  at  plerumque  paulo  minores,  iidem  villi  secundum 
curvaturam  minorem  existunt,  interjectis  passim  locis  plane 
laevibus,  quae,  prominentiis  magis  magisque  elatis,  in  veros 
villos  transeunt.  Rarius  illi  prope  curvaturam  majorem, 

1)  1.  c.  p.  101. 

_ 

densius  circa  cardiam  dispositi  sunt.  Copia  ventriculi  vil- 
lorum quamvis  in  hominibus  aliis  alia  sit,  nihilominus  tamen 
eosdem  semper  evolutos  reperi.  Forma  villorum  plerumque 
clavae  similis  est,  petiolo  angustiore 'vel  latiore;  sed  et 
villi  fusiformes  occurrunt,  atque  circa  pylorum  adeo  villi 
varie  compositi,  quin  etiam  conjunctiones  pontiformes,  quae 
supra  sunt  commemoratae , exoriuntur.  Substantia  funda- 
mentalis ex  tela  conjunctiva  composita  in  his  villis  (Fig.  7.) 
perpallida,  vel  homogenea  vel  subtiliter  granulata,  certo  limite 
circumscripta  apparet.  Epitelium,  pro  sede  cujusque  villi 
diversum,  quod  in  cardia  lamellosam,  in  media  parte  magis 
cylindratam,  prope  pylorum  utramque  formam  exhibet,  palli- 
dum itidem  granulisque  subtilissimis  repletum  videtur.  Prae- 
ter laqueos  capillares  nullae  amplius  partes  mihi  oblatae  sunt. 


Villi  in  membrana  mucosa  portionis 
vaginalis  uteri. 


In  hac  quoque  membrana  mucosa  villi  satis  jam  cogniti 
sunt.  K rause  ])  eosdem  tota  membrana  mucosa  uterina 
creberrime  obvias  esse  docuit.  Koelliker1 2)  atque  Ger- 
lach3)  villos  tantummodo  portioni  vaginali  attribuunt.  Ex 
his  auctoribus  duo  iili  priores  epitelium  ciliatum  vibratorium, 
Gerlach  nihil  nisi  epitelium  lamellosum  se  observasse 
testantur. 

Equidem  in  superficie  portionis  vaginalis  et  exteriore 
et  interiore  villos  adesse  vidi , qui  parem  fere  speciem 
praebebant  atque  villi  in  ventriculo  obvii,  nec  nisi  iisdem 
- Paulo  erant  minores.  Et  ibi  quoque  villos  reperi  compo- 


1)  1.  C.  p.  701. 

2)  1.  c.  p.  519. 

3)  1.  c.  p.  404. 

l sitos,  nec  non  villos  filiformes,  quos  Koclliker  commemo- 
I rat.  De  natura  epitelii  'propter  praeparata  nequaquam  re- 
, centia,  quae  milii  praesto  erant,  fieri  non  potuit,  ut  certius 
i quidquam  dijudicaretur.  In  reliquis  partibus  membranae 
| mucosae  uterinae,  quum  plurimum,  rarae  tantum  prominentiae 
undulatae,  sed  nulli  tamen  villi  veri  conspici  poterant.  Crebri 
nucleoli  vel  guttulae  adiposae  pallidae,  quas  Koelliker  in 
villis  uterinis  se  reperisse  tradit,  mihi  quidem  in  conspectum 
datae  non  sunt.  ' 


d)  Quae  in  membrana  mucosa  ductus  cho- 
ledochi reperta  sint. 

|i 

Commentatione  a Lambi  de  carcinomate  villoso  du- 
ctus choledochi  edita,  quae  in  archivo  Virchoviano  J) 
legenti  mihi  oblata  est,  adductus  sum,  ut  hanc  quoque 
membranam  mucosam,  num  forte  villos  contineret,  accura- 
tius perscrutarer.  Profecto  quidem  circa  crebros  folliculos 
mucosos  ejusdem  ductus  membrana  mucosa  in  plicas  reti- 
culatas exsurgit,  propiusque  ab  eo  loco,  quo  ductus  inte- 
stino duodeno  inseritur,  jam  etiam  prominentiae  undulatae 
oriuntur.  In  veras  papillas  vel  villos  non  incidi,  verum- 
tamen  in  ductu  choledocho  muris  papillas  animadvertisse 
mihi  videor. 

Hoc  igitur  denuo  nobis  objicitur  exemplum,  quo  con- 
firmari videmus,  sedem  tumorum  villosorum  membranam 
mucosam  esse  posse,  quae  villos  normali  progressu  nullos 
contineat.  Si  vero  miminerimus,  quanam  ratione  evolutio 
villorum  intestini  tenuis  procedat,  satis  apertum  nobis  fiet, 
membranas  mucosas  velut  in  diversis  evolutionis  gradibus 


l)  1855.  Bd.  Vlll.  Heft  1.  p.  133. 

relictas  cogitari  posse;  aliae  enim  laeves  manent,  aliae 
plicarum  formationem  subeunt,  aliae  crenatione  plicarum  vel 
partitione  transversa  veros  villos  efficiunt.  Hac  servata 
lege  ulterioris  membranarum  mucosarum  evolutionis,  ubi 
status  pathologici  existunt,  membranas  mucosas,  quae  alias 
laeves  offeruntur,  villis  instructas  videmus. 


Hic  disquisitionum  finis  est.  Inter  membranas  muco- 
sas, in  quibus  etiam  observati  sunt  tumores  villosi,  nulla 
adhuc  probata  in  illis  normali  villorum  origine,  memo- 
randae etiam  sunt  membrana  mucosa  uvulae,  intestini  recti, 
vaginae,  vesicae  felleae,  antri  Highmori,  laryngis,  membrana 
conjunctiva  oculi.  Utinam  alii  postea  eandem  quaestionem 
sibi  excutiendam  suscipiant,  eamque  uberioribus,  quam  quae 
a me  sunt  institutae,  indagationibus  exploratam  dijudicatam- 
que  reddant.  Mihi  vero  denique  concessum  sit,  ut  breviter 
eas  degenerationes  conferam,  quas  villi  normales  subeant. 

Primum  quidem  fieri  potest,  ut  villi  hypertrophia  sim- 
plici afficiantur : quae  res  in  membranis  et  serosis  et 

mucosis  observatur;  quin  etiam,  uti  jam  dictum  supra  est, 
quibusdam  locis,  in  membrana  arachnoidea,  in  ventriculo, 
ni  pericardio  ejusmodi  hypertrophiae  frequentius  paene 
quam  villi  normales  occurrere  videntur.  Ceterum  difficile 
est,  certos  quosdam  inter  evolutionem  propriam  majorem 
atque  eandem  hypertrophiam  limites  statuere.  Nonnum- 
quam imprimis  epitelium  luxurie  accumulatur,  unde  rursus 
villorum  atrophia  effici  potest  ]). 

In  villis  synovialibus,  id  quod  jam  docuit  Luschka, 
creberrima  procedit  adipis  formatio  : qua  in  re  plerumque 

i villi  amplificantur,  atque  simul  substantia  cartilaginea  for- 
i matur  aut  calcis  massulae  deponuntur;  unde  fieri  potest, 

! ut  propagines  dendriticae,  quas  in  malo  senili  existere  con- 
i stat,  praeterea  lipoma  arborescens  et  formae  quaedam  mu- 
i rium  articulorum  exoriantur.  Idem  etiam  in  bursis  mucosis 
s tendinumque  vaginis  observatur;  eodemque  modo  Koelli- 
ker  J)  solas  villorum  appendices,  quae  vasis  careant,  de- 
generari contendit. 

Alia  deinde,  quam  auctores  multi  observarunt,  ea  est 
villorum  degeneratio,  unde  cava,  cystides,  hydatides  for- 
mantur. Ita  virum  cl.  Bruch1 2)  perhibuisse  comperimus, 
i tumorem  villosum , ex  villis  ventriculi  normalibus  exortum, 
, sacculis  constitutum  fuisse  subrutuli  coloris,  qui,  propriis 
instructi  parietibus,  in  finem  occlusum  exirent  vasaque  satis 
| manifesta  amplecterentur.  Idem  in  p.  111.  dicit,  tumores 
villosos  semper  ex  villis  solidis  compositos  esse,  verum- 
; tamen  in  iis,  -sive  accumulato  humore  sive  liquescente 
, tela  nondum  organizata,  cava  oriri  posse.  Frequentius 
etiam  quam  cystidum  formationem  Bruch  obvios  esse  sta- 
tuit villos,  infiltratos  partibus  ad  ulteriorem  evolutionem  ido- 
neis, eosdemque  illos  praecipue  in  membranis  synovialibus 
observavit,  ubi  in  appendicibus  villorum  extremis  e.  g.  for- 
mationes nucleorum  reperiantur.  Atque  etiam  cellularum 
luxurie,  ex  iisdem  nucleis  profecta,  Bruch  cavum  in  villis 
oriri  tistatur : quae  res  quam ' maxime  in  memoriam  nobis 
redigit  corpora  granulata,  quae  Luschka  in  cavo  appendi- 
cum vasis  carentium  inesse  arbitratur.  Ipse  etiam  Foer- 
, ster3)  mentionem  facit  inliltrationis  carcinomatosae,  nihil 

1 ) ).  c.  p.  226. 

2)  I.  c.  p.  95. 

3)  Handbucli  der  path.  Anatoinie  p.  419. 

omissa  sua  opinione,  quam  de  soliditate  omnium  ejusmodi 
villorum  proposuit  atque  aliis  quoque  locis  ’)  pertinacissime 
defendit,  etsi  adversante  Rokitanski,  qui  villos  semper 
cavos  esse  judicat.  Lambi  (1.  c.),  quamquam  in  villis 
latioribus  axes  animadvertisse  sibi  videtur,  in  tumore  ta- 
men, quem  explicat,  tubulos  substantiae  hyalinae  se  repe- 
lisse  fatetur,  atque  etiam  de  endogena,  quam  in  villis  vi- 
derit, cellularum  luxurie  disserit.  Luschk  a 2)  villos  quoque 
plexuum  choroideorum  cavos  fieri  docuit,  quippe  qui  hyda- 
tides  ibidem  obvias  nihil  nisi  villos  concavatos  hydropicos 
vel  humores  inter  duo  telae  choroideae  folia,  quibus  for- 

I N 

matio  plexuum  choroideorum  niteretur,  passim  accumulatos 
esse  existimaret. 

Quamquam  supra  facere  potueram,  ut  cava  in  villis 
normalibus  adesse  negarem,  proprius  tamen  mihi  nimis  ab- 
fuit rerum  usus  et  peritia  propria,  quam  ut  de  iisdem  cavis 
pathologicis  certo  aliquo  judicio  uterer.  Verum  enimvero 
iterum  ac  saepius  monuerim,  conjunctiones  villorum  ponti- 
formes,  quae  commemoratae  jam  sunt,  maxime  idoneas  esse, 
quae  cava  ibi  simulent,  ubi  nulla  existant.  At  si  etiam 
villi  solidi,  datis  quibusdam  conditionibus,  cavi  evadere 
possunt,  nihilo  minus  tamen  id  quam  maxime  teneamus, 
formationem  cystidum  numquam  certe  primariam  esse  posse, 
villosque  pathologicos  initio  semper  solidos  esse,  quales  ex 
partibus  solidis  oriantur. 

i 

1)  Rubn*r,  illustrirte  med.  Zeitung.  1853.  Bd.  3.  Ileft  3.  „Ueber  Pa- 

pillargescbwulste.  • 

2)  Die  Adergeflechte.  p.  157. 

Explicatio  imaginum. 

Fig.  1.  Villi  ex  cubiti  articulo  humano  exemti,  centies  quin- 
quagies amplificati. 

(Omnia,  quae  sequuntur,  itidem  ex  corpore  humano  petita  sunt.) 

a)  epitelium. 

b)  substantia  villorum  fundamentalis,  ex  tela  conjunctiva 

homogenea  constans. 

.c)  axis  telae  conjunctivae, 
d)  vasa. 

.e)  epitelium  horum  villorum,  quingenties  amplificatum. 
Fig.  2.  Variae  villorum  formae  ex  eodem  articulo  sumtae,  adum- 
brata imagine  propositae,  centies  quinquagies  ampli- 
ficatae. 

a)  conjunctio  pontiformis  duorum,  qui  juxta  siti  sunt, 

villorum. 

b)  complicatio  nodosa  duorum  telae  conj.  axium,  ex  quibus 

processus  ulteriores  oriuntur. 

Fig.  3.  Villi  bursae  mucosae  sub  eo  loco  sitae,  quo  tendo  Achillis 

ossi  calcaneo  inseritur,  centies  quinquagies  amplificati. 

/ # 

a)  epitelium. 

b)  substantia  fundamentalis  homogenea. 

c)  axis  telae  conjunctivae. 

d)  vasa. 

e)  epitelium  horum  villorum,  quingenties  amplificatum. 

Fig.  4.  Villus  bursae  mucosae  cum  genu  cavo  coeuntis,  sub 

tendine  m.  quadricipitis  femoris  sitae,  centies  quinqua- 
gies amplificatus. 

a)  complicatio  cochleala  totius  villi. 

b)  reliquiae  epitelii  dilapsi. 


I ^ 

Fig.  5.  Villus  arborescens  ex  una  tendinum  vagina  mm.  flexorum 
in  carpo  petitus,  centies  quinquagies  amplificatus. 

a)  epitelium,  quale  conjectari  potest. 

b)  substantia  fundamentalis  homogenea. 

c)  axes  telae  conjunctivae. 

d)  complicatio  nodosa,  unde  hi  axes  proficiscuntur. 


Fig.  6.  Villi  ex  superficie  externa  auriculae  cordis  petiti,  nona- 
gies amplificati. 

a)  margo  appendicis  adiposae,  cui  villi  insident. 

b)  villi  perpallidi,  subtiliter  striati,  qui  passim  granulis 

adiposis  obtecti  sunt. 

c)  villi  obscuriores,  compactiores , qui 

% 

d)  conjunctiones  pontiformes  multipliciter  inter  se  ineunt. 

Fig.  7.  Villus  membranae  mucosae  ex  partibus  [cardiae  vicinis 
petitus,  manifesto  vasorum  laqueo  instructus,  centies 
quinquagies  amplificatus. 

a)  epitelium  basis  ejus,  quingenties  amplificatum. 

Fig.  8.  Arbor  villosa  ex  plexu  choroideo  laterali  sumta,  sub  mi- 
croscopio  simplici  adspectata. 

a)  basis  arboris  villosae. 

b)  vasa. 

c)  lobuli  villis  obsiti. 

d)  magnitudo  naturalis  hujus  arboris  villosae. 

Fig.  9.  Villus  singulus  ejusdem  loci,  centies  quinquagies  ampli- 
ficatus. 

a)  epitelium. 

b)  substantia  fundamentalis  homogenea. 

c)  vas  capillare. 

d)  corpus  amylaceum. 

e)  epitelium  hujus  villi,  quingenties  amplificatum. 

Fig.  10.  Dispositio  vasorum  capillarium  in  plexu  choroideo,  unde 
objiciuntur  : 

A.  laquei  humiles  arcuati,  qui  singulis  villis  respondent. 

B.  laquei  longius  extensi. 

fig.  11.  Villi  ex  cubiti  articulo  canino  petiti,  centies  quinquagies 
amplificati. 

a)  epitelium. 

b)  substantia  fundamentalis  homogenea. 

c)  axis  telae  conjunctivae,  coeuntibus,  qui  vasa  comitantur, 
fibrarum  tractibus  formatus. 

d)  vasa. 

epitelium  horum  villorum,  quingenties  amplificatum, 
epitelium  villorum  ex  pedis  bubuli  articulo  petitum,  du- 
centies septuagies  amplificatum. 


e) 

f) 


i . 

Si  quis  forte  imagines,  quae  sequuntur,  nequaquam  ita 
ad  naturae  similitudinem  delineatas  cognoverit,  quemadmo- 
dum supra  pollicitus  sum  easdem  me  esse  propositurum,  hoc 
quidam,  ut  aliquid  mihi  excusationis  detur,  adjicere  cogor, 
propter  nimiam  loci  longinquitatem,  quod  sane  doleo,  operam 
lithographi  me  moderari  non  potuisse : unde  accidit,  ut  ille 
tum  certam  nimis  atque  distinctam  delineandi  rationem,  ah 
imaginibus  microscopicis  prorsus  alienam,  adhibuerit,  tum 
vero  multa  etiam  sivu  propter  socordiam  ac  rei  inscitiam 
sive  propter  inertiam  secus  omnino  effinxerit. 


i 


1)  Cor  non  est  supremum  sanguinis  principium  movens. 

2)  Frequentia  exsudatorum  meningiticorum  ex  villorum 

arachnoidealium  cognitione  minor  statuenda  est. 

3)  Villi  articulorum  pro  glandulis  habendi  sunt. 

4)  Lien  cor  est  alterum  systematis  venae  portarum. 

5)  Chloroformyli  in  curanda  pneumonia  ususj  vim  tantum 

palliativam  exhibet. 

6)  Operatio  abortus  artis  ope  provocandi  est  rejicienda. 


